ĐORĐEVIĆ OTKAZAO TRENING: Srbiju čekaju UBEDLJIVO NAJTEŽI sati na Mundobasketu | Najnovije vesti - Srbija danas\n11.09.2019. • 10:13 Srbija Danas\nArgentina je prekinula san srpskih košarkaša o medalji na Svetskom prvenstvu, ali i duboko poljuljala samopouzdanje i ponos izabranika Aleksandra Đorđevića.\nSelektor Srbije je otkazao tre ning u dvorani uoči meča za plasman koji je na programu u četvrtak od 13 časova. Orlove će čekati poraženi iz duela SAD – Francuska, a svi u Srbiji se nadaju da će to biti “trikolori”.\nU slučaju trjumfa SAD nad Francuzim, a zatim Australije nad Češkom, košarkašima Srbije ostaje prilika da se domognu petog mesta i izbore vizu za Olimpijske igre u Tokiju naredne godine, što je bio jedan od dva cilja na šampinatu u Kini.\nE, sad, problem je što u sredu ništa neće biti u rukama košarkaša Srbije. Čekanje ubija, a našim momcima ostaje samo da čekaju i da navijaju za Amerikance i Australijance. Zato je sreda ubedljivo najteži dan do sada na Mundobasketu, jer ništa nije u rukama kapitena Miroslava Raduljice i saigrača.\nSa četvrtkom će, iskreno se nadamo, vratiti dobro raspoloženje u tabor Orlova. Plasman na Olimpijske igre nije medalja, ali je značajan za naciju kojoj je košarka više od igre...


Analiza ECFR: Srbija i 5G dogovor s Vašingtonom | EurActiv Serbia\nPod naslovom "5G dogovor Srbije s Vašingtonom: Veština provlačenja" autori navode da se na dugačkom spisku obaveza koje su lideri Srbije i Kosova potpisali u Beloj kući 4. septembra, nalazi i nekoliko obećanja koja nisu povezana s dijalogom Beograda i Prištine, uključujući odredbu o zabrani upotrebe 5G opreme "nepouzdanih dobavljača" ili uklanjanje takve opreme ako već postoji.\nIako se u toj klauzuli ne pominju poimence ni Kina, ni Huavej, očito su oni bili meta Vašingtona koji je iskoristio pregovore Srbije i Kosova za nastavak dugotrajne kampanje protiv te kompanije u Evropi - piše EFCR i dodaje da je klauzula 5G odmah podstakla nagađanja o uticaju sporazuma na odnos Srbije i Kine.\nIako bi bilo preuranjeno reći da se Srbija udaljava od Huaveja (a kamoli Kine), priča o 5G "omogućava zanimljivu misaonu vežbu u mapiranju onoga što bi se dogodilo kad bi se predsednik Srbije Aleksandar Vučić ozbiljno držao svojih obećanja Vašingtonu", piše u tekstu.\nKad bi to bio slučaj, politika Srbije prema 5G pružila bi mu jednostavan način da pokaže svoju predanost jer njegova Srpska napredna stranka (SNS) u potpunosti kontroliše parlament - i u potpunosti će kontrolisati vladu, kad bude formirana, navodi ECFR.\nS obzirom na apsolutnu kontrolu SNS, srpski parlament bi mogao brzo da usvoji zakon koji sprečava visoko rizične dobavljače da snabdevaju dva privatna telekomunikaciona operatera u zemlji, navodi ECFR.\nJoš bi lakše bilo da se Huavej zaustavi u snabdevanju državne kompanije Telekom Srbija jer na osnovu državnog vlasništva, vlada može prepraviti popis dobavljača Telekoma Srbije direktnom preferencijalnom nabavkom i tako isključiti Huavej.\nNezvanično, međutim, srpska vlada je zauzela suprotan pristup: između Beograda i Pekinga postoji "neformalno razumevanje" da će Huavej biti glavni partner Telekoma Srbija za instalaciju 5G infrastrukture. I, što je jednako važno, Telekom Srbija i Huavej potpisali su 2017. strateški ugovor za trajnu instalaciju fiksne širokopojasne infrastrukture.\nKonačno, s obzirom na to da njena veza sa Srbijom pokriva gusti niz uzajamno korisnih odnosa, moglo bi se čak zamisliti da Kina toleriše odluku Srbije da, recimo, Eriksonu (umesto Huaveju) dozvoli izgradnju srpske 5G infrastrukture.\nBudući da Huavejeve kamere za prepoznavanje lica nisu deo sporazuma potpisanog u Vašingtonu, ugovor između srpskog Ministarstva unutrašnjih poslova i Huaveja verovatno će ostati na snazi, a ti uređaji mogu se širiti po Srbiji koja sve dublje tone u jednopartijski sistem, navodi se u tekstu.\nU analizi se ocenjuje da je mnogo razloga da se veruje da srpska vlada neće skoro preduzeti mere za zamenu postojeće opreme Huavej ili izuzeće te firme iz budućih ponuda za 5G, posebno s obzirom na to da ima dovoljno prostora za ignorisanje te odredbe.\nČak su i bogatije zemlje u EU odlučile da ne demontiraju i ne zamenjuju takvu infrastrukturu zbog troškova, obavezujući se na postepeno ukidanje budući da ključne komponente u radio-pristupnim mrežama imaju prosečni životni vek oko pet godina, što znači da ih u svakom slučaju treba redovno zamenjivati.\nVučićeve namere ogledaju se u promeni sporazuma između njegovog prvog nacrta i potpisanog dokumenta: brisanje klauzule koja je postavila petogodišnji rok za uklanjanje 5G opreme od nepouzdanih dobavljača. To sugeriše da srpska strana ne želi da bude vezana za određene rokove i umesto toga kupuje vreme kako bi videla što će se dogoditi s dogovorom, navodi se u analizi.\nZa razliku od tri zemlje najnaprednije u sprovođenju memoranduma o razumevanju sa SAD, Estonije, Poljske i Rumunije koje doživljavaju Rusiju kao pretnju, članice su NATO i osećaju se zavisnim od američkih bezbednisnih garancija, Srbija tradicionalno neguje prijateljske odnose s Rusijom i javni diskurs kritikovanja NATO zbog bombardovanja 1999, piše ECFR.\nStoga ne iznenađuje što su, samo nekoliko dana nakon povratka u Beograd, članovi srpske delegacije izjavili da odredba 5G sama po sebi nema nikakve veze s kompanijom Huavej.\nKonačno, srpski predsednik neće svojevoljno okrenuti leđa vezi iz koje crpi veliki deo političkog kapitala i koju vešto koristi za izgradnju imidža vođe koji se okreće i prema Zapadu i prema Istoku: -pregovarajući sa SAD i EU dok se udvara Kini i Rusiji kao moćnim saveznicima.\nKineska ulaganja omogućavaju predsedniku da se predstavi kao pokretač zapošljavanja i infrastrukturnih projekata u Srbiji. A Kina je jedna od retkih tema na kojoj srpska politička opozicija stoji uz predsednika, ocenjuje se u analizi.\nECFR zaključuje da trenutno nema odgovora na ključno putanje koja je to podsticajna struktura koja će naterati Srbiju da ozbiljno shvati obavezu o 5G.\nUz sve razgovore o važnosti uključivanja SAD u podsticanje pregovora, sadašnja američka administracija u Srbiji nema puno uticaja, za razliku od Kosova. Primena efikasne poluge u Srbiji zahteva pažljivo promišljenu strategiju koja se temelji na poznavanju ključnih aktera i njihovih preferencija i sprovodi se - u koordinaciji s Evropljanima.\nPored toga, dodaje EFCR, sve dok ne bude evropskog i transatlantskog konsenzusa o zajedničkoj politici 5G, dok ne bude uspostavljena zajednička strategija, srpska strana će odlagati odluke i provlačiti se.\nSudeći po aljkavosti s kojom su u prvom redu sastavljeni vašingtonski sporazumi, može se pretpostaviti da iz Vašingtona neće biti značajnih mera pre novembarskih izbora u SAD, a ako Džo Bajden postane predsednik, Vučić bi mogao biti uhvaćen jer se može očekivati da bi Bajdenova administracija bila temeljitija i strateška u potiskivanju Huaveja iz EU i u efikasnijoj koordinaciji s evropskim saveznicima SAD kako bi se to i dogodilo, zaključuje se u analizi ECFR.\nFoto: BETA/New Moment


Faktor | U Srbiji nema zaraženih, Vučić pozvao građane da ne kupuju bespotrebno brašno i konzerve\nU Srbiji nema zaraženih, Vučić pozvao građane da ne kupuju bespotrebno brašno i konzerve\nObjavljeno: 26.02.2020. u 17:20\nU Srbiji nema zaraženih koronavirusom, a država i svi nadležni organi su spremni u slučaju pojave ovog virusa, izjavio je danas u Beogradu predsjednik Srbije Aleksandar Vučić.\nNakon sastanka sa predstavnicima nadležnih zdravstvenih institucija, on je naveo da ne samo da nema smrtnih slučajeva od koronavirusa, već nema ni pozitivnih na ovaj virus.\n- Koronavirus u Srbiji u ovom trenutku ne postoji - rekao je on.\nKako je objasnio, danas su na sastanku dogovorene kompetentne mjere prevencije, kao i hitne reakcije svih nadležnih organa u slučaju pojave koronavirusa.\n- Predvidjeli smo sve do najsitnijih detalja - kazao je, najavivši da će biti povećan i broj sanitetskih vozila na graničnim prijelazima na kojima to nije učinjeno, odnosno i prema Bugarskoj i Sjevernoj Makedoniji.\nPrema njegovim riječima, sve sobe u bolnicama su spremne za sve potencijalne bolesnike, a dvije kompanije iz Srbije koje proizvode zaštitne maske zamoljene su da ubrzaju svoju proizvodnju.\nVučić je kazao i da je jedini problem "namjerno ili slučajno izazivanje panike koja je izuzetno nepotrebna".\nOn je najavio i da će ministar trgovine, turizma i telekomunikacija Srbije Rasim Ljajić i predsjednik Privredne komore Srbije Marko Čadež sutra razgovarati sa svim dobavljačima i firmama da nikakve panike ne treba da bude.\n-Molim ljude da ne kupuju brašno i konzerve bespotrebno, nema potrebe da trošite novac, da se samo ponašamo racionalno i da čuvamo našu zemlju od izliva lažne ljubavi - dodao je Vučić.\nPredsjednik Srbije je najavio i da će Ministarstvo zdravlja Srbije dva puta dnevno - u osam i 18 sati obavještavati o svim važnim informacija.\nEpidemiolog Predrag Kon kazao je da koronavirus ima smrtnost oko dva posto, a vjerovatno i niže, te da se epidemija u Kini postepeno gasi.\n- Zdravstveni sistem Srbije je potpuno spreman da primi oboljele. To ne znači da nećemo imati i manju epidemiju i možda neki smrtni slučaj, ali daleko od toga da to može da utječe na normalan život u našoj Srbiji - rekao je.\nBivši direktor Infektivne klinike Kliničkog centra Srbije Mijomir Pelemiš kazao je da stručnjaci nisu tu danas da umanje važnost koronavirusa koji može doći do Srbije, već da kažu da su spremni na reakciju.\n- Ovo je bolest sa kojom možemo da se nosimo bez ikakvog problema... Mi treba vrlo ozbiljno da shvatimo ovaj problem, ali da pošaljemo poruku odavde da nema nikakvog razloga za strah - dodao je.\n- Da li će biti oboljelih vjerovatno da, da li će se pojaviti još neko, vjerovatno da - rekao je.


fss selektor poruka marko pantelic dragan stojkovic piksi savo milosevic\nIma istine u povezivanju Miloševića sa Fudbalskim savezom Srbije, iz kog pak tvrde kako je još uvek prvi izbor Dragan Stojković Piksi.\nPotpredsednik FS Srbije Marko Pantelić je rekao da je sva koncentracija usmerena na to da legenda srpskog fudbala postane novi selektor.\n- Kao neko ko je dobio mandat od Izvršnog odbora FS S da predloži selektora, a iza svega stojim svojim imenom i prezimenom, želim da istaknem da fudbalska Srbija, od severa do juga, želi Dragana Stojkovića za selektora, rekao je Pantelić Tanjugu.\nBivši napadač reprezentacije Srbije je rekao kako su razgovori sa Piksijem već obavljeni.\n- Sa Piksijem su obavljeni razgovori i nije sporna njegova želja, ali mora o svemu da razmisli jer poznato je da ima obaveze u Kini. I to je jedina istina kada se radi o izboru selektora nacionalnog tima. Dragan Stojković je bio i ostao naš prvi izbor, razgovarali smo otvoreno i svi bismo bili srećni kada bi se prihvatio selektorskog posla", objasnio je Pantelić.\nNi Nikola Jokić nije IMUN NA LUKSUZ, nakon skupocenih kola - košarkaš potrošio bogatsvto na ovu "sitnicu" /FOTO/


Saradnja GALEB-a i Mozzart kladionica u IT opremanju Saradnja GALEB-a i Mozzart kladionica u IT opremanju – Personal magazin\nSaradnja GALEB-a i Mozzart kladionica u IT opremanju\nUgovor između “Galeb Group”-a i lanca kladionica “Mozzart” je potpisan krajem jula ove godine. Dogovorena je isporuka termalnih štampača i bar kod čitača, kao i termalnih rolni koje su prateći…\nUgovor između “Galeb Group”-a i lanca kladionica “Mozzart” je potpisan krajem jula ove godine. Dogovorena je isporuka termalnih štampača i bar kod čitača, kao i termalnih rolni koje su prateći program. “Mozzart” u svom sistemu ima oko 400 uplatnih mesta u Srbiji.\nPored uplatnih mesta u Srbiji, isporučeni su štampači i bar kod čitači za Makedoniju. “Mozzart” kladionice posluju i u Crnoj Gori, Bosni i Hercegovini i Rumuniji. U narednom periodu, predstoje pregovori oko pokrivanja ovih zemalja sa “Galeb”-ovom opremom.\n“Galeb”-ova fabrika “Zimpa” za istog partnera proizvodi i kućišta za kladioničarske aparate koji se nalaze u prostorima “Mozzart” kladionica.\nPotpisivanje ugovora za štampače, bar kod čitače i termalni papir, otvara mogućnost i za proširenje saradnje i u oblasti tradicionalnog programa a prvenstveno se misli na agregate i proizvode “Galeb GTE”, a to su UPS sistemi.\nSaradnja GALEB-a i Mozzart kladionica u IT opremanju was last modified: November 24th, 2008 by Redakcija\nUspešna MS Dynamics implementacija u kompaniji Daily Express


Majke koje su bile u radnom odnosu na određeno vrijeme imaju pravo na naknadu – Sjever Crne Gore\nMajke koje su bile u radnom odnosu na određeno vrijeme imaju pravo na naknadu\nTo je na današnjoj pres konferenciju poručio član predsjedništva Demokratske Crne Gore Neven Gošović, navodeći da je Ustavni sud prihvatio Predlog Demokrata i utvrdio da odredbe Zakona o izvršenju odluke Ustavnog suda od 19. aprila 2017, kojim je uređen pravni status korisnica naknade po osnovu rođenja troje ili više djece, a kojim je propisano da pravo na mjesečnu naknadu imaju samo majke kojima je nakon 6. avgusta 2015, radi korišćenja tog prava njihovom voljom prestao radni odnos na neodređeno vrijeme, nisu saglasne sa Ustavom.\n„Time se iz pravnog sistema otklanja diskriminacija prema majkama, kojima je njihovom voljom, radi ostvarivanja prava na doživotnu naknadu, takođe nakon 6. avgusta 2015. prestao radni odnos na određeno vrijeme“, saopštio je Gošović.\nOn je kazao da je bilo jasno da vrsta radnopravnog statusa ne može biti kriterijum za uskraćivanje prava na nakandu majkama, koje su se prije ostvarivanja tog prava bile u radnom odnosu na određeno vrijeme.\n„Prihvatanje naznačenog Predloga Demokrata smatramo veoma značajniim, jer će nakon ove odluke Ustavnog suda pravo na naknadu moći ostvariti i veliki broj majki kojima je nakon 6. avgusta 2015. prestao radni odnos na određeno vrijeme“, rekao je Gošović.\nOn je podsjetio da je na dnevnom redu današnje Sjednice Skupštine Crne Gore i Predlog zakona o izmjenama i dopunama Zakona o izvršenju odluke Ustavnog suda Crne Gore od 19. aprila 2017.\nPrema njegovim riječima, rješenje kojim je majkama koje su bile u radnom odnosu na određeno vrijeme uskraćeno pravo na naknadu, bilo je, kako je rekao, direktna posljedica amandmanskog djelovanja poslanika Demokratske partije socijalista.\nUstavni sud je takvom odlukom, kako je kazao, pogazio i sopstveno pravno stanovište od 19. aprila 2017. da „novodonesenim zakonom pravo na naknadu majkama neće biti ukinuto na način koji bi ih stavio u nepovoljniju pravnu situaciju od one u kojoj su bile kada su zbog prihvatanja doživotne naknade prekinule svoj dotadašnji radni odnos“.\nPrevPredhodniProtestovali bivši radnici–povjerioci Fabrike betonskih elemenata ,,Zaton AD” u stečaju iz Bijelog Polja\nSledećiPucnjava u Rožajama nakon tuče: Jedna osoba ranjena, napadač uhapšenNext


Bivši direktor niškog aerodroma: Bukvalno seku zdravu nogu | N1 Srbija\nBivši direktor niškog aerodroma: Bukvalno seku zdravu nogu\n22.08.2018. |09.03 >09.09 |\nBivši direktor niškog aerodroma "Konstantin Veliki" Vladica Đurđanović izjavio je da je jedina alternativa za taj aerodrom, ukoliko ne bude državnih subvencija, povećanje aerodromskih taksi, što će direkno negativno uticati na obim saobraćaja i razvoj mreže u Nišu.\n"Bukvalno seku zdravu nogu da bi dokazali da je neko invalid, i u tome ja neću da učestvujem", rekao je Đurđanović za novi broj nedeljnika "Vreme" u intervjuu u kojem je govorio o prebacivanju vlasništva nad niškim aerodromom na državu i zašto nije hteo to da potpiše.\nOn je rekao da je sve što se dešavalo u poslednjih šest meseci posledica trogodišnjeg sukoba Aerodroma, lokalnih institucija i lokalne politike, s jedne i s druge strane državne administracije i politike ogledane u Ministarstvu saobraćaja i ministarki Zorani Mihajlović, da bi kasnije bila uvučena i Vlada, pa i stranka.\nPrema njegovim rečima, Ministarstvo treba da odgovori na pitanje zašto je sve urađeno na taj način.\n"Kako objasniti da se, na primer, parkinzi na beogradskom aerodromu predaju aerodromu na upravljanje, jer je to taj savremeni model upravljanja aerodromom koji Vansi uvodi, a u Nišu se ti isti parkinzi uzimaju aerodromu i vraćaju gradu – eto to su prve najavljene epohalne mere koje novi vlasnik preduzima", kazao je Đurđanović.\nOn je rekao da je "ceo cirkus" nastao zbog "neodgovornih izjava" ministarke Zorane Mihajlović, koja je "iz samo njoj znanih razloga bukvalno rasipala milione evra nekakve imaginarne pomoći".\nĐurđanović je kazao da je "vrhunac" takvog ponašanja bila prošlogodišnja donacija rendgena za kargo pošiljke, koji je predstavljen javnosti u prisustvu brojnih zvaničnika.\n"Objavljena vrednost donacije je 400.000 evra, koliko i koštaju ta dva nova uređaja, ali kao i obično, dobili smo uređaje koje Direktorat civilnog vazduhoplovstva nije hteo da sertifikuje za upotrebu, jer su u potpunosti amortizovani, i zapisnički ih stavio van upotrebe. Realno, vrednost doniranih uređaja je manja nego autfit Zorane Mihajlović toga dana", rekao je Đurđanović.\nOn je dodao da za odlaganja sednice Skupštine grada oko poklanjanja aerodroma državi nisu bili odlučujući protesti.\n"Za vlast su takvi protesti neprijatnost, ali sigurno ne odlučujući faktor. Vodila se i unutarstranačka rasprava, jer je sve tako iznenada urađeno i spinovano da je u određenom trenutku sve bilo potpuno nejasno", kazao je Đurđanović.\nDodao je da bi mu bilo najlakše da kaže da nije bio član SNS-a, jer zbog neke "volšebne administrativne greške" njegova pristupnica nije proknjižena i nije bio u bazi članstva, kao i da drugu pristupnicu nije potpisao, ali i da je sa takvim statusom bio član Opštinskog odbora Pantelej i Gradskog odbora Niš i predsednik saveta za saobraćaj.\n"Danas, kada zavrću ruku stranačkim funkcionerima da napišu jedan tvit ili objavu podrške predsedniku stranke, i kada od stotina i hiljada direktora u javnom sektoru na prste možete da izbrojite one koji razumeju situaciju u kojoj se kao društvo nalazimo, uveren sam da bi velika većina njih, da je na mom mestu, negirala članstvo u SNS", rekao je Đurđanović.\nVladica Đurđanović aerodrom Konstantin Veliki Aerodrom niš Srpska napredna stranka Zorana Mihajlović\nOvo je primer kako izgledaju naše firme koje vode SNS kadrovi. Ovaj čovek je imao hrabrosti da iznese gorku istinu.\nBudite se ljudi,postajemo robovi.


Zahtev za izmenu Pravilnika o dozvoli za rad nastavnika – Gradskibiro.rs\nZahtev za izmenu Pravilnika o dozvoli za rad nastavnika\nNOVI SAD, 29. oktobra 2015. (Beta) – Pokrajinski sekretar za obrazovanje, propise, upravu i nacionalne manjine Mihalj Njilaš uputio je danas ministru prosvete Srdjanu Verbiću zahtev da se izmeni Pravilnik o dozvoli za rad nastavnika, vaspitača i stručnih saradnika, jer se u jednom njegovom delu narušavaju Ustavom garantovana prava nacionalnih manjina.\nKako se navodi, izmene i dopune tog Pravilnika donete su 23. oktobra 2015. godine, a predvidjaju da se usmeni deo ispita za licencu iz poznavanja propisa u oblasti obrazovanja i vaspitanja, kao i usmena provera znanja iz pedagogije i psihologije, polažu isključivo na srpskom jeziku.\n“Na taj način se narušava pravo pripadnika nacionalnih manjina iz Ustava Srbije da imaju pravo na školovanje na svom jeziku u državnim ustanovama i ustanovama autonomnih pokrajina, kao i na korišćenje svog jezika i pisma”, upozorio je Njilaš.\nU saopštenju povodom zahteva upućenom Ministarstvu, Njilaš je dodao da u izmenama piše i da se ispit za licencu polaže na “srpskom jeziku, odnosno jeziku na kom prosvetni radnici ostvaruju obrazovno-vaspitni rad”, te da se time pravi razlika izmedju delova jednog ispita.\n“Nelogično je praviti razliku izmedju delova ispita”, upozorio je Njilaš i predložio izmenu kojom će se obezbediti zaštita prava nacionalnih manjina.\nOn je dodao i da postoji višegodišnja praksa organizovanja ispita na jezicima nacionalnih zajednica na teritoriji Vojvodine, od koje ne treba odustati.


Produžen rok za idejna rešenja novog mosta, na mestu nekadašnjeg mosta Franca Jozefa - Novi Sad\nProdužen rok za idejna rešenja novog mosta, na mestu nekadašnjeg mosta Franca Jozefa\n13:09:00 22.09.2019, Komentara: 0\nNovi Sad - Produžen je rok za predaju idejnih rešenja za novi most na stubovima nekadašnjeg mosta Franca Jozefa, zbog izmena i dopuna konkursne dokumentacije. Učesnici će radove sada moći da predaju do 5. novembra.\nGradska uprava za građevinsko zemljište i investicije raspisala je urbanističko-arhitektonski konkurs 23. avgusta, a dokumentacija je dopunjena s 18 strana urbanističkih uslova, kao i odgovarajućih grafičkih priloga. Idejna rešenja s konkursa poslužiće kao osnova za gradnju novog objekta preko Dunava, kao i za uređenja tog dela Novog Sada i Petrovaradina.\nOd učesnika se očekuje da predlože novo prostorno i konstruktivno rešenje pešačko-biciklističkog mosta i tunela s pristupnim komunikacijama, vezama s novosadske i petrovaradinske strane. Trebalo bi imati u vidu i mogućnost fazne realizacije projekta.\nRezultati konkursa biće objavljeni na sajtu Gradske uprave za građevinsko zemljište i investicije, kao i na portalu javnih nabavki. Za prva tri rada obezbeđene su novčane nagrade, i to četiri miliona dinara za prvo mesto, 2,5 miliona za drugo, dok će za trećenagrađeno rešenje biti izdvojeno milion dinara. Osim toga, odabrani žiri moći će da izabere i jedan rad za otkup u vrednosti od 200.000 dinara.


Hadis: „Najbolje je da družina na putovanju sadrži četvoricu, da izviđački odred sadrži četiri stotine, a borbena jedinica četiri hiljade vojnika. Ukoliko jedinica bude imala dvanaest hiljada, neće biti poraženi zbog malobrojnosti.“ - Enciklopedija prevednih vjerovjesničkih hadisa\nHadis: „Najbolje je da družina na putovanju sadrži četvoricu, da izviđački odred sadrži četiri stotine, a borbena jedinica četiri hiljade vojnika. Ukoliko jedinica bude imala dvanaest hiljada, neće biti poraženi zbog malobrojnosti.“\nIbn Abbas, radijallahu 'anhuma, prenosi da je Vjerovjesnik, sallallahu alejhi ve sellem, kazao: „Najbolje je da družina na putovanju sadrži četvericu, da izviđački odred sadrži četiri stotine, a borbena jedinica četiri hiljade vojnika. Ukoliko jedinica bude imala dvanaest hiljada, neće biti poraženi zbog malobrojnosti.“\nNajbolje je da družina na putovanju sadrži četvoricu, najbolji izviđački odred sadrži četiri stotine, a borbena jedinica četiri hiljade vojnika. Ukoliko jedinica bude imala dvanaest hiljada, neće biti poraženi, a ako i budu poraženi to neće biti zbog malobrojnosti, nego zbog drugih razloga: pomanjkanje vjere, zadivljenost brojnošću, grijesi, neiskrenost i sl.


Indiegogo uvodi novu opciju za backer-e\nPlatforma Indiegogo je 1. decembra 2020. godine najavila da uvodi novu opciju – „napojnice“ za Indiegogo (Tips for Indiegogo). Ova opcija će u početku biti u beta verziji, a korisnicima platforme, tačnije backer-ima, biće omogućeno da uz podršku kampanji kroz kupovinu perk-a doniraju, odnosno daju „napojnicu“ i platformi Indiegogo.\nZa razliku od nekih platformi koje se finansiraju od ovakvih „napojnica“, Indiegogo ima drugačiju ideju. Naime, platforma je rešila da sve donacije backer-a koji koriste ovu opciju duplira i donira „raznim inicijativama važnim za Indiegogo zajednicu”.\nU ovom trenutku objavljeno je jedino da je opcija dostupna, a u delu sa najčešćim pitanjima namenjenim backer-ima pojašnjeno je da će poseban tim Indiegogo-a biti odgovoran za izbor, reviziju i komunikaciju u vezi sa statusom inicijativa koje će biti podržane. Zasada nije precizno poznato koje i kakve inicijative su u pitanju, ali je navedeno da će to biti različite društvene inicijative, kao i inicijative povezane sa crowdfunding-om. Kako je platforma navela, podržaće „inicijative do kojih im je stalo, autore kampanja iz podzastupljenih zajednica”. \nU obaveštenju za autore kampanja Indiegogo je naveo da će autori kampanja moći da izaberu da li u svojim kampanjama žele da dozvole „Tips” opciju ili ne. U svakom slučaju, ova opcija neće uticati na kvalitet ili uspeh njihove kampanje, ali je izvesno da će backer-i pre pozitivno reagovati na mogućnost da na ovaj način doniraju novac.\nDok čekamo prve rezultate o ishodu korišćenja nove opcije, kao i informacije koje konkretno inicijative će Indiegogo podržati možemo da zaključimo da u vremenu pred nama, kada će se posledice ekonomske krize izazvane pandemijom koronavirusa tek osetiti, ovakav potez platforme može da ima važnu ulogu.


Peugeot Bipper Tepee VCT CAT 1.4HDI\nToyo 215 R14 H09 8PR\nNaslovna > Vijesti > Velika ulaganja u model Tipo\nVelika ulaganja u model Tipo\nPopularni Fiatov automobil veoma dobro se prodaje u Turskoj, a jedna kompanija iz ove zemlje planira da investira čak 200.000.000 € u njegov redizajn...\nOvaj model se proizvodi u u fabrici Tofaš, u Bursi, a prodaje se pod nazivom Egea. Turska kompanija je već uložila milijardu dolara u njegov razvoj. Proizvodnja je inače započela prije četiri godine, od kada je prodato 530.000 primjeraka Tipo modela, što je skoro polovina od predviđenog plana proizvođača za period do 2023. godine. Prema statističkim podacima ovo je najprodavaniji automobil u Turskoj.\nNovi plan je da se do 2024. godine proizvede ukupno 1,45 miliona jedinica Fiat Egea/Tipo, a proizvodnja osvježenog modela će početi krajem 2020. Redizajn će stići sa mnogim unaprijeđenjima, poput agregata koji ispunjavaju Euro6D emisione standarde, novi UConnect 10,25-inčni multimedijalni sistem, novu centralnu konzolu i enterijer.\nDatum objave: 13/05/2019


Džejms ponovo u Panatinikosu\nAmerički košarkaš Majk Džejms vratio se u Panatinaikos u kojem će provesti ostatak sezone, potvrđeno je na sajtu grčkog kluba. Iskusni košarkaš koji pokriva obe bekovske pozicije letos je iz Panatinaikosa prešao u Finiks Sanse, a u januaru je...\nVeseli MVP 22. kola Evrolige\nCentar Fenerbahčea Jan Veseli najkorisniji igrač je 22. kola Evrolige. U pobedi prvaka Evrope protiv Bamberga (77:69) Veseli je za 27 minuta zabeležio 26 poena (9/10 iz igre, 8/10 slobodna bacanja), 11 skokova, 2 ukradene lopte i iznudio 7...\nKošarkaši Olimpijakosa savladali su Real 80:79u derbiju 22. kola Evrolige u Madridu. Olimpijakos je tokom tri četvrtine kontrolisao rezultat, da bi na početku poslednje deonice serijom 9:0 ‘’kraljevski klub’’ stekao značajniju prednost (71:65) Grci...\nKošarkaši Crvene zvezde pobedili su večeras u Beogradu Milano sa 10:89 (23:20, 27:25, 21:20, 29:24), utakmici 22. kola Evrolige i ostvarili devetu pobedu u tom takmičenju. Zvezdu su predvodili Matijas Lesor sa 15 poena i 10 skokova i Stefan...\nPešić se vratio u Barselonu!\nSvetislav Pešić se vratio u Barselonu! Trofejni stručnjak je na mesto trenera katalonskog giganta došao umesto smenjenog Sita Alonsa, a potpisao je ugovor do kraja sezone. Srpski stručnjak je prvi put Barselonu vodio od 2002. do. 2004. godine,...\nDomaćini bez greške, Valensija bolja od CSKA\nU prva četiri meča 22. kola Evrolige domaćini su ostvarili 100% učinak. Makabi je savladao Barselonu 94:82 i tako će i posle ovog kola biti na poziciji koja vodi u plej of. Pjer Džekson je odlično igrao u drugom poluvremenu, a meč je završio sa...\nEnis dobio srpsko državljanstvo\nBek Crvene zvezde Dilan Enis dobio je srpsko državljanstvo, objavljeno je u najnovijem "Službenom glasniku". Rešenje o prijemu 26-godišnjeg Kanađanina, poreklom sa Jamajke, potpisala je 6. februara premijerka Ana Brnabić. Enis je letos potpisao...\nOprez protiv Armanija\nU 22. kolu Evrolige košarkaši Crvene zvezde mts dočekuju Armani (petak, 19.00). Crveno-beli su u prvoj utakmici u Milanu savladali šampiona Italije 91:88. Zvezda je ovo kolo dočekala sa skorom 8/13, Armani ima 7 pobeda i 14 poraza, ali su u...\nKazna za brbljivog Grka\nDimitris Janakopulos za sada nije ni blizu uspešan kao njegov otac Pavlos i Stric Tanasis u periodu dok su vodili Panatinaikos, ali se predsednik košarkaške sekcije ’’zelenih’’ trudi da uvek bude u centru pažnje. Obično se javlja kad je...


TSG - Izmene Zakona o sprečavanju pranja novca i finansiranja terorizma\nPovećanjem ovlašćenja nadležnih organa i obaveza obveznika se pojačava kontrola tokova novca kroz kontrolu korisnika određenih finansijskih usluga – o tome svedoče novine Zakona o izmenama i dopunama Zakona o sprečavanju pranja novca i finansiranja terorizma („Sl. Glasnik RS“, broj 91/2019), koji je stupio na snagu 1. januara 2020. godine.\nOvakva tendencija u uređenju oblasti sprečavanja pranja novca i finansiranja terorizma opravdava se potrebom za jačom borbom protiv kriminala i sive ekonomije, kao i rastućeg terorizma u svetu, pri čemu se istovremeno vrši usklađivanje Zakona o sprečavanju pranja novca i finansiranja terorizma sa propisima EU.\nInostrani element i međunarodna saradnja\nNaime, izmenama Zakona o sprečavanju pranja novca i finansiranja terorizma (u daljem tekstu: Zakon), pojam pranja novca je proširen na sve one aktivnosti koje su navedene u Zakonu, a koje su izvršene i u inostranstvu. Iz tog razloga je uređena i međunarodna saradnja nadležnog organa sa organima stranih država u postupku utvrđivanja i provere podataka u slučaju osnovane sumnje da se radi o pranju novca ili finansiranju terorizma.\nProširenje ovlašćenja carinskih organa i proširenje pojma obveznika\nOvim izmenama se smanjuje vrednost transakcije elektronskim novcem sa 250 na 150 EUR u dinarskoj protivvrednosti, ukoliko se taj novac koristi isključivo za plaćanje roba i usluga, kada je obveznik, pružalac platnih usluga, dužan da proveri tačnost podataka platioca i primaoca plaćanja. Istovremeno se uvodi mogućnost novog načina utvrđivanja identiteta fizičkog lica, video identifikacijom, uz prethodnu saglasnost tog lica.\nTakođe, pojam obveznika, odnosno svih lica i subjekata na koje se zakon odnosi, proširen je i na lica koja se bave poštanskim saobraćajem i pružaocima „kastodi“ usluge novčanika.\nNadležni carinski organi su navedenim izmenama dobili ovlašćenje da u slučaju neprijavljivanja fizički prenosivih sredstava plaćanja mogu privremeno oduzeti ta sredstva, bez obzira na njihov iznos i to onda kada postoji osnovana sumnja da su ta sredstva u vezi sa pranjem novca i finansiranjem terorizma.\nJedinstveni registar sefova i Jedinstveni registar korisnika novčanih doznaka\nNovina u Zakonu je uvođenje i dva nova registra: Jedinstvenog registra sefova i Jedinstvenog registra korisnika novčanih doznaka, koje vodi Narodna banka Srbije u elektronskom obliku. Banke i lica koja pružaju platne usluge biće dužni da od 01. juna 2020. godine redovno dostavljaju podatke o korisnicima sefova i korisnicima novčanih doznaka i odgovaraće za tačnost tih podataka.\nLicenca kao novi uslov za ovlašćeno lice kod obveznika\nIzmenom Zakona se od 1. januara 2021. godine propisuje licenca kao dodatni uslov za imenovanje ovlašćenog lica i zamenika ovlašćenog lica za vršenje mera za sprečavanje pranja novca i finansiranje terorizma, koju izdaje Uprava za sprečavanje pranja novca. Bliže kriterijume koje obveznici moraju ispunjavati, kao i sadržaj i postupak polaganja stručnog ispita utvrđuje ministar finansija.\nSvi obveznici su dužni da najkasnije do 1. maja 2020. godine usklade svoje akte sa Zakonom o sprečavanju pranja novca i finansiranja terorizma.\nZa sva pitanja koja imate u vezi sa Zakonom o sprečavanju pranja novca i finansiranja terorizma možete nas kontaktirati na vladimir.radinovic@tsg.rs.


TotalCar.rs » “Super” ponuda – kupiš auto, dobiješ automatsku pušku\nnovo, oružje, zanimljivo\nAmerički trgovci automobilima se decenijama dovijaju da na najrazličitije načine privuku kupce, a nije retkost da se uz automobil kao deo “super ponude” nudi i vatreno oružje. Ovog puta je jedan prodavac došao u žižu javnosti, jer nudi pušku AR-15 za koju se verovalo da je izvršen masakr u Orlandu.\n“Haganovi polovni automobili” u Nju Hempširu nudi izbor kupcima – vaučere za AR-15 ili za pištolj po izboru uz bilo koji polovni automobil, a ovih dana vlasnika Majka Hagana saleću američke televizije zbog ove ponude.\nHagan, veteran rata u Avganistanu, kaže da ga to što neko može da iskoristi oružje da počini zločin ne dotiče.\n“Isto tako bih mogao da brinem o tome da li će neko iskoristiti auto da pregazi nekog”, rekao je Hagan.\nKao primeri automobila uz koje se nudi automatska puška, navode se Kia Optima LX iz 2012. sa pređenih 90 hiljada kilometara za 12.895 dolara, kao i kamionet Ford F-150 XLT 4×4 iz 2004. godine za 11.995 dolara.


Franck, kao jedan od najuspešnijih hrvatskih proizvođača i izvoznika prehrambenih proizvoda, počeo je da ispisuje svoju dugu istoriju i bogatu tradiciju pre više od 125 godina. Franckova priča seže u 1827. godinu, kada je mladi i ambiciozni nemački preduzetnik Johan H. Frank (Johann H. Franck) prvi put uspeo da lekovitu biljku cikoriju preradi u napitak od cikorije.\nUsmerenost na inovacije i dugoročnu održivost poslovanja\nFranck sistemski ulaže u unapređivanje svojih proizvodnih kapaciteta i modernizaciju tehnoloških procesa u skladu s razvojem celokupne industrije i globalnim trendovima. Dosadašnjim uspešno realizovanim investicijama, kompanija je pokazala strateško razmišljanje i usmerenost na dugoročnu održivost poslovanja, pa s tim ciljem nastavlja da stvara prilike za snažniji regionalni iskorak.\nUjedno, posebna pažnja pridaje se istraživanju i razvoju zbog čega je Franck prepoznat kao inovator koji podiže lestvicu kvaliteta i definiše trendove na tržištu. Inovacije su u Francku oduvek bile u centru poslovanja. Sama kompanija je osnovana upravo na inovaciji Johana Franka, koji je uspeo cikoriju da preradi u napitak, a ovaj preduzetnički duh i kultura inovacija i danas predstavljaju glavnu pokretačku snagu Francka.\nZahvaljujući tome, kompanija doprinosi kontinuiranom razvoj baznih kategorija svojih proizvoda, ali i celokupnoga tržišta u skladu s potrošačkim trendovima i sklonostima. S tim ciljem aktivno deluje i u sklopu evropskih strukovnih organizacija i udruženja, poput International Coffee Partners, te inicijative „Kafa i klima“ (coffee&climate), kao i Tea and Herbal Infusions Europe, zajedno s ostalim evropskim proizvođačima i trgovcima kafom i čajem.\nU Francku smo izuzetno ponosni na činjenicu da su generacije odrastale uz naše proizvode i da i danas, više od 125 godina od osnivanja fabrike, ime Franck znači garanciju za vrhunski kvalitet. To je vrednost na kojoj je kompanija izgrađena i predstavlja jednu od okosnica našeg poslovanja. Iza svakoga od naših proizvoda stoji velika predanost, rad i trud, bogato stručno znanje i iskustvo, odlično poznavanje tržišta i potrošača, te velika ulaganja u razvoj i inovacije. To vredno nasleđe kvaliteta danas uspešno spajamo s dinamikom modernog poslovanja, inovativnim pristupom i naprednim tehnološkim procesima.\nRadimo sa stavom da potrošačima ne donosimo samo proizvode, već se trudimo da s njima podelimo svu našu ljubav i strast uložene u razvoj i plasman tih proizvoda na tržište. Trudimo se da im pružimo inspiraciju u šoljici naše kafe, trenutak čistog zadovoljstva i mira uz naš čaj i veselje s prijateljima uz naš cappuccino: vredne doživljaje i lepe uspomene uz celokupno bogatstvo ukusa, mirisa i aroma koji život čine lepšim.


NACRT ZAKONA O UTVRĐIVANJU JAVNOG INTERESA I POSEBNIM POSTUPCIMA RADI REALIZACIJE PROJEKTA IZGRADNJE I REKONSTRUKCIJE LINIJSKIH INFRASTRUKTURNIH OBJEKATA OD POSEBNOG ZNAČAJA ZA REPUBLIKU SRBIJU - Tekst propisa\nOvim zakonom vrši se određivanje projekta izgradnje i rekonstrukcije linijskih infrastrukturnih objekata koji su od posebnog značaja za Republiku Srbiju, uređuje se utvrđivanje javnog interesa za potpunu i nepotpunu eksproprijaciju i privremeno zauzimanje nepokretnosti za izgradnju i rekonstrukciju tih linijskih infrastrukturnih objekata, određivanje korisnika eksproprijacije, posebni postupak eksproprijacije, finansijska sredstava za realizaciju projekta, posebni postupci i uslovi za pribavljanje potrebne dokumentacije, dozvola i odobrenja potrebnih radi izgradnje i rekonstrukcije ovih objekata, kao i uređenje drugih pitanja u cilju efikasnije realizacije projekata izgradnje i rekonstrukcije linijskih infrastrukturnih objekata od posebnog značaja za Republiku Srbiju.\nProjekti od posebnog značaja za Republiku Srbiju, u smislu ovog zakona, jesu projekti izgradnje i rekonstrukcije linijskih infrastrukturnih objekata koji utiču na sveukupni razvoj Republike Srbije, ravnomerni regionalni i lokalni ekonomski razvoj, međunarodno, regionalno i unutrašnje teritorijalno povezivanje, sprečavanje devastiranja delova teritorije Republike Srbije, obezbeđivanje i unapređenje osnovnih životnih potreba stanovništva, socijalnog razvoja i zaštite životne sredine, čime se poboljšava ukupni životni standard građana Republike Srbije.\nSvi postupci koji se sprovode u skladu sa odredbama ovog zakona smatraju se hitnim i svi državni i organi jedinica lokalne samouprave, privredna i javna preduzeća, kao i drugi organi i institucije koji vrše javna ovlašćenja dužni su da bez odlaganja izdaju akte iz svoje nadležnosti.\nOdređuje se da je projekat izgradnje i rekonstrukcije javne linijske saobraćajne infrastrukture (putna, železnička, vodna i vazdušna) od posebnog značaja za Republiku Srbiju.\nOdređuje se da je projekat izgradnje i rekonstrukcije linijske komunalne infrastrukture, koji se finansira iz budžeta Republike Srbije i kredita inostranih banaka i finansijskih organizacija, od posebnog značaja za Republiku Srbiju.\n1) Projekat izgradnje i rekonstrukcije linijskog infrastrukturnog objekta od posebnog značaja za RS jeste skup radnji koji obuhvata planiranje, pribavljanje zemljišta i rešavanje imovinsko pravnih odnosa, finansiranje, izradu i kontrolu planske i tehničke dokumentacije, izbor i dodela ugovora za projektovanje, nadzor, upravljanje projektom ili dela projekta i izvođenje radova, izvođenje radova koji obuhvataju izgradnju, rekonstrukciju, rehabilitaciju, održavanje, obnovu, modernizaciju i drugih radova, pribavljanje potrebnih saglasnosti, uslova i dozvola, kao i tehnički pregled objekta;\n2) Nadležni organ jeste lice koje po zakonu ili odlukom Vlade nadležan za realizaciju projekta izgradnje i rekonstrukcije linijskog infrastrukturnog objekta od posebnog značaja za RS\n3) Linijski infrastrukturni objekat jeste javna saobraćajna infrastruktura (putna, železnička, vodna i vazdušna), linijska komunalna infrastruktura, kao i objekti u njihovoj funkciji;\n5) Železnička saobraćajna infrastruktura jeste javna železnička infrastruktura (mreža javnih pruga, vezni i sporodni kolosek i sl.), sa elementima železničke infrastrukture definisanih posebnim zakonom, uključujući i uslužne objekte kao i druge objekte u funkciji javne železničke infrastrukture;\n6) Vodna saobraćajna infrastruktura jeste javna infrastruktura u lučkom području (izgrađene obale za pristajanje plovila, lučke saobraćajnice i sl.), kao i plovni putevi i hidrotehnički objekti koji se grade na njima (plovni kanali, naperi, paralelne građevine sa traverzama, pregrade, pragovi, kaskade, ševroni, brodske prevodnice, nasipi sa pripadajućim objektima (ustave, fiksne crpne stanice) i obaloutvrde);\n7) Vazdušna saobraćajna infrastruktura jeste javna aerodromska infrastruktura a naročito poletno-sletna staza, rulna staza, platforma i sl., kao i objekti u njihovoj funkciji;\n8) Linijska komunalna infrastruktura jeste javna infrastruktura za vodosnabdevanje sa prečišćavanjem vode za piće, izvorištem, branom sa akumulacijom, magistralnim cevovodom, javna infrastruktura za sakupljanje, odvođenje i prečišćavanje komunalnih otpadnih voda sa glavnim kolektorom, kao i objekti u njihovoj funkciji;\n9) Finansijer jeste lice koje po osnovu zaključenog i overenog ugovora sa investitorom finansira, odnosno sufinansira izgradnju, dogradnju, rekonstrukciju, sanaciju ili izvođenje drugih građevinskih odnosno investicionih radova predviđenih ovim zakonom i na osnovu tog ugovora stiče određena prava i obaveze koje su ovim zakonom propisane za investitora u skladu sa tim ugovorom;\n10) Upravljač projekta ili dela projekta je privredno društvo/pravno lice koje angažuje investitor i koje vrši savetodavne i konsultantske usluge u svim ili pojedinim fazama planiranja i izgradnje, upravlja projektovanjem i izvođenjem svih ili pojedinih radova, vrši kontrolu dinamike napretka radova za koje je angažovan, organizuje sastanke sa izvođačima i stručnim nadzorom o čemu izveštava investitora i predlaže investitoru sprovođenje eventualnih korektivnih aktivnosti;\n11) Strateški partner jeste lice koje u zavisnosti od predmeta i vrste ugovora koji potpisuje sa investitorom, može biti projektant, stručni nadzor, izvođač, upravljač projekta i/ili finansijer;\n12) Građenje linijskog infrastrukturnog objekta jeste izvođenje građevinskih i građevinsko-zanatskih radova i ugradnja građevinskih proizvoda, postrojenja i opreme;\n13) Upravljač infrastrukture je organ, javno preduzeće ili privredno društvo odgovorno za građenje, eksploataciju, održavanje i obnovu infrastrukture, kao i za uređivanje, upotrebu, unapređivanje i zaštitu građevinskog zemljišta i za učešće u njenom razvoju u okviru utvrđene opšte politike razvoja i finansiranja infrastrukture;\n14) Izgradnja linijskog infrastrukturnog objekta jeste skup radnji koji obuhvata projektovanje i izvođenje radova, što podrazumeva prethodne radove, izradu i kontrolu tehničke dokumentacije, pripremne radove za građenje, građenje objekata, kao i privremenih objekta i stručni nadzor u toku građenja objekta, uključujući i izgradnju raskrsnica sa kružnim tokom saobraćaja, kojima se menja režim odvijanja saobraćaja;\n15) Rekonstrukcija linijskog infrastrukturnog objekta jeste izvođenje građevinskih i drugih radova u zaštitnom pojasu sa pripadajućim objektima, kojima se može promeniti gabarit, volumen, položaj ili oprema postojećeg objekta, kao i izvođenje radova koji obuhvataju radove velikog obima, zamene elemenata na postojećim linijskim objektima, uključujući i izgradnju raskrsnica sa kružnim tokom saobraćaja, a u cilju održavanja i unapređenja funkcionalnih i konstruktivnih karakteristika linijskog infrastrukturnog objekta u celini ili njegovih pojedinih elemenata ili objekata;\n16) Privremeni objekti jesu pozajmišta materijala, deponije, devijacije koji su funkciji izgradnje ili rekonstrukcije linijskog infrastrukturnog objekta, na koje se primenjuju odgovorajuće odredbe zakona kojim se uređuje izgradnja objekta;\n17) Raskrsnica sa kružnim tokom saobraćaja je posebana vrsta raskrsnce odnosno mesto na kojem se ukrštaju, spajaju odnosno razdvajaju saobraćajni tokovi na najmanje dva puta u istom ili različitim nivoima sa kružnim tokom saobraćaja (u daljem tekstu: kružni tok);\n18) Sanacija klizišta obuhvata sve radove kojima se vrši saniranje klizišta koje ugrožava bezbednost linijskog infrastrukturnog objekta;\n19) Gradilište jeste zemljište ili objekat, posebno obeleženo, na kome se gradi, rekonstruiše ili uklanja objekat, odnosno izvode radovi na održavanju objekta;\n20) Uklanjanje objekta ili njegovog dela koji se nalazi na trasi linijskog infrastrukurnog objekta jeste izvođenje radova na rušenju objekta ili dela objekta;\n21) Imaoci javnih ovlašćenja su državni organi, organi autonomne pokrajine i lokalne samouprave, posebne organizacije i druga lica koja vrše javna ovlašćenja u skladu sa zakonom;\n22) Uslovi za projektovanje, odnosno priključenje jesu uslovi koje izdaju imaoci javnih ovlašćenja u objedinjenoj proceduri u postupku izdavanja lokacijskih uslova na zahtev nadležnog organa, u skladu sa planskim dokumentom, a koji se ne izdaju u formi upravnog akta, već se njima isključivo definišu precizni uslovi pod kojim se objekat čija je izgradnja predviđena planskim dokumentom može realizovati i predstavljaju sastavni deo lokacijskih uslova, osim uslova za projektovanje objekata za koje je tehnička i druga dokumentacija određena sa oznakom "strogo poverljivo" ili "poverljivo" u skladu sa propisima koji uređuju tajnost podataka;\n23) Metro jeste prostorno i saobraćajno nezavisan šinski sistem visokog kapaciteta za prevoz putnika u gradskom i prigradskom saobraćaju sa posebnim konstruktivnim i energetsko-pogonskim karakteristikama.\nIII JAVNI INTERES I EKSPROPRIJACIJA\nUtvrđuje se javni interes za eksproprijaciju, administrativni prenos i nepotpunu eksproprijaciju nepokretnosti radi izgradnje i rekonstrukcije linijskih infrastrukturnih objekata od posebnog značaja za Republiku Srbiju u skladu sa odgovarajućim planskim dokumentima kojim je predviđena izgradnja takvih objekata.\nRadi izgradnje linijskih infrastrukturnih objekata od posebnog značaja za Republiku Srbija, korisnik eksproprijacije, odnosno administrativnog prenosa nepokretnosti i nepotpune eksproprijacije nepokretnosti može biti Republika Srbija, autonomna pokrajina i jedinica lokalne samouprave, odnosno pravno lice čiji je osnivač ili većinski vlasnik Republika Srbija, autonomna pokrajina ili jedinica lokalne samouprave koje upravlja takvim objektima, obavlja neku od delatnosti upravljanja takvim objektima ili koje vrši investitorska prava na osnovu zakona ili odluke Vlade.\nPravno lice koje je u skladu sa ovim zakonom određeno za korisnika eksproprijacije za izgradnju linijskih infrastrukturnih objekata od posebnog značaja za Republiku Srbija ima sva prava i obaveze koje ima korisnik eksproprijacije prema zakonu kojim je uređenja eksproprijacija.\nPredlog za eksproprijaciju, administrativni prenos i nepotpunu eksproprijaciju nepokretnosti iz člana 4. ovog zakona, podnosi se opštinskoj ili gradskoj upravi nadležnoj za imovinsko – pravne poslove na čijoj se teritoriji nepokretnosti nalaze.\nDokaz o utvrđenom javnom interesu predstavlja pozivanje krajnjeg korisnika na ovaj zakon.\nOrgan nadležan za poslove državnog premera i katastra provodi deobu katastarskih parcela na osnovu projekta parcelacije i preparcelacije za izgradnju linijskog infrastrukturnog objekta i elaborata geodetskih radova za provođenje promena u katastru nepokretnosti.\nU slučaju da u toku izgradnje objekta, odnosno izvođenja radova, nastanu izmene u odnosu na izdatu građevinsku dozvolu izvođenjem radova van pojasa eksproprijacije, u odnosu na parcele na kojima su izvedeni ovi radovi, pred nadležnim organom za imovinsko pravne poslove pokreće se postupak zaključenja poravnanja između korisnika eksproprijacije i vlasnika parcele koje ima elemente rešenja o eksproprijaciji, bez sprovođenja prethodnih radnji u postupku eksproprijacije.\nUkoliko ne postoje uslovi za zaključenje poravnanja iz stava 1 ovog člana vezani za dostupnost vlasnika parcele, donosi se rešenje o eksproprijaciji koje donosi organ opštinske uprave nadležan za imovinsko pravne poslove na čijoj teritoriji se nepokretnost nalazi.\nAko je na zemljištu iz stava 1. ovog člana upisano neko treće lice kao korisnik, tom licu pripada naknada u skladu sa ovim zakonom, Zakonom o eksproprijaciji i drugim posebnim zakonima.\nKada je predmet eksproprijacije nepokretnost na kojoj je kao vlasnik upisno lice čije je prebivalište, odnosno boravište nepoznato, a koje nema punomoćnika, kao i lice koje je preminulo, a za koje nije sproveden ostavinski postupak, organ koji vod postupak eksproprijacije postaviće tom licu privremenog zastunika koji ima prava i obaveze utvrđene zakonom kojim se uređuje opšti upravni postupak.\nUpravni spor pokrenut po tužbi protiv rešenja iz stava 4. ovog člana ne sprečava izdavanje rešenja o građevinskoj dozvoli i prijavu radova pred organom nadležnim za izdavanje rešenja o građevinskoj dozvoli, ukoliko investitor u postupku izdavanja tog rešenja, odnosno prilikom prijave radova dostavi izjavu da prihvata rizik drukčijeg rešavanja u upravnom sporu.\nUkoliko organ iz 3. ovog člana nema dovoljno elemenata za određivanje tržišne vrednosti, a da je u susednim jedinicama lokalne samouprave već vršena eksproprijacija zemljišta istih ili sličnih karakteristika za izgradnju linijskih infrastrukturnih objekata, dužan je da prilikom utvrđivanja tržišne vrednosti zemljišta uzme u obzir i podatke o vrednosti tog zemljišta.\nKada je predmet eksproprijacije zemljište na kom su izgrađeni objekti ili zemljište na kom se nalaze biljni zasadi, naknada se vrši na način propisan odredbama zakona kojim se uređuje eksproprijacija.\nIV OBEZBEĐIVANjE FINANSIJSKIH SREDSTAVA I PLAĆANjA ZA IZVRŠENE USLUGE I RADOVE\nV IZGRADNjA I REKONSTRUKCIJA LINIJSKIH INFRASTRUKTURNIH OBJEKATA\nInvestitor linijskog infrastrukturnog objekta od posebnog značaja za Republiku Srbiju je lice za čije potrebe se gradi objekat i na čije ime glasi građevinska dozvola ili koje u skladu sa odredbama zakona odnosno odlukom Vlade, vrši investitorska prava na izgradnji takvih linijskih infrastrukturnih objekata;\nInvestitor izgradnje državnih puteva je Republika Srbija ili pravno lice čiji je osnivač ili većinski vlasnik Republika Srbije i koje je osnovano da vrši investitorska prava ili kome je odlukom Vlade preneto da vrši investitorska prava.\nIzuzetno od stava 3. ovog člana, jedinica lokalne samouprave može odlukom skupštine jedinica lokalne samouprave preneti investitorska prava i na pravno lice iz stava 2. ovog člana, uz prethodnu saglasnost tog pravnog lica.\nZa linijski infrastrukturni objekat iz člana 2. ne dostavlja se izjava o završetku izrade temelja.\nU vršenju inspekcijskog nadzora građevinski inspektor je dužan da obavezno izvrši najmanje dva inspekcijska nadzora i to u toku izgradnje linijskog infrastrukturnog objekta i prilikom dobijanja obaveštenja od nadležnog organa o završetku objekta u konstruktivnom smislu.\nIzvođač uz izjavu o završetku objekta u konstruktivnom smislu prilaže geodetski snimak objekta, u skladu sa propisima kojima je uređeno izvođenje geodetskih radova\nAko u toku izgradnje objekta, odnosno izvođenja radova, nastanu izmene u odnosu na izdatu građevinsku dozvolu i projekat za građevinsku dozvolu, investitor je dužan da podnese zahtev za izmenu građevinske dozvole.\nIzmenama iz prethodnog stava ne smatraju se promena gabarita, volumena, položaja objekta ili opreme u zaštitnom pojasu, kao ni zamena elemenata kojima se ne menja celokupno funkcionisanje linijskih objekata.\nMinistar nadležan za oblast izgradnje objekata bliže propisuje slučajeve u kojima se vrši izmena građevinske dozvole.\nU postupku pribavljanja građevinske dozvole za radove koji su tokom izgradnje linijskog infrastrukturnog objekta izvedeni radi sanacije klizišta, otklanjanja štetnih posledica elementarnih nepogoda ili tehničko-tehnološkog akcidenta, idejni projekat ne podleže reviziji, odnosno stručnoj kontroli.\nZa radove na sanaciji klizišta iizgradnji kružnih tokova, donosi se rešenje o odobrenju za izvođenje radova na rekonstrukciji objekata u skladu sa ovim zakonom.\nUslovi za ukrštanje i paralelno vođenje iz stava 3. ovog člana pribavljaju se van objedinjene procedure propisane zakon kojim se uređuje izgradnja objekata. Imaoci javnih ovlašćenja koji su nadležni za izdavanje uslova za ukrštanje i paralelno vođenje dužni su da u roku od 15 dana od dana prijema zahteva izdaju tražene uslove.\nUkoliko imaoci javnih ovlašćenja u roku iz stava 4.ovog člana ne dostave tražene uslove, smatra se da nemaju dodatnih uslova.\nU slučaju da u toku izgradnje objekta iz člana 2.ovog zakona utvrdi da postoji komunalna i druga infrastruktura koju imalac javnih ovlašćenja nije tretirao u svojim uslovima, a da je potrebno istu izmestiti, imalac javnih ovlašćenja snosi sve troškove izmeštanja.\nRekonstrukcija odnosno sanacija linijskog infrastrukturnog objekta, može se vršiti u postojećem položaju i gabaritu i u slučaju kada su dokumentom prostornog i urbanističkog planiranja planirani drugačiji položaj, gabarit, kapacitet ili drugi parametri tog linijskog infrastrukturnog objekta, u cilju optimizacije projekata.\nAko prilikom izgradnje odnosno rekonstrukcije linijskog infrastrukturnog objekta, nastupi elementarna nepogoda ili drugi nepredviđeni događaj, odnosno okolnost kojim se ugrožava bezbednost i zdravlje ljudi, objekta i saobraćaja, radi njihovog sprečavanja ili ublažavanja štetnog dejstva, otklanjanja štetnih posledica od tih nepogoda, događaja odnosno okolnosti koja zahteva izmenu postojećih tehničkih rešenja, odnosno povećan obim radova, investitor može izvoditi radove bez prethodno pribavljenog rešenja o izmeni rešenja o građevinskoj dozvoli, odnosno rešenja o odobrenju za izvođenje radova za taj objekat.\n3) pravnosnažno ili konačno rešenje o eksproprijaciji\n4) rešenje o eksproprijaciji koje nije pravosnažno, odnosno konačno, ako investitor dostavi izjavu da u tom slučaju pristupa građenju odnosno izvođenju radova na sopstveni rizik i odgovornost;\n7) izjava investitora da će pre izdavanja upotrebne dozvole rešiti imovinsko-pravne odnose na nepokretnosti;\n8) Akt organa nadležnog za sprovođenje eksproprijacije kojim se potvrđuje da su doneta rešenja o eksproprijaciji, sa spiskom katastarskih parcela na kojima je eksproprijacija sprovedena. Ako u navedenom aktu nije naznačeno da su rešenja o ekproprijaciji pravosnažna, odnosno konačna, investitor je dužan da dostavi izjavu da u tom slučaju pristupa građenju odnosno izvođenju radova na sopstveni rizik i odgovornost.\nKada je Republika Srbija vlasnik građevinskog zemljišta na kome nije upisano pravo korišćenja u korist nekog drugog lica, dokaz o odgovarajućem imovinsko pravnom osnovu može biti i saglasnost koja se upisuje kao zabeležba ili ugovor o uspostavljanju prava službenosti na tom zemljištu, koju daje odnosno koji se zaključuje sa Republičkom direkcijom za imovinu Republike Srbije, u ime Republike Srbije. Republička direkcija za imovinu Republike Srbije je dužna da najkasnije u roku od 30 dana od dana podnošenja urednog zahteva da saglasnost, odnosno zaključi ugovor o uspostavljanju prava službenosti.\nU slučaju da je priložen dokaz o odgovarajućem pravu na zemljištu iz stava 2. tačke 3, 4. i 8. ovog člana, prilikom prijave radova se dostavlja i akt ministarstva nadležnog za poslove finansija o uvođenju u posed nepokretnosti, u skladu sa posebnim zakonom, odnosno zaključen ugovor o pravu službenosti u skladu sa ovim zakonom i zakonom kojim je uređena izgradnja objekata.\nU slučaju da je priložen dokaz o odgovarajućem pravu na zemljištu iz stava 2. tačka 2, 5. i 6. ovog zakona, organ nadležan za poslove državnog premera i katastra upisuje pravo svojine samo na objektu, a ugovor, odnosno saglasnost vlasnika, odnosno rešenje kojim je službenost uspostavljena, upisuje se u evidenciju katastra nepokretnosti.\nZa zemljište iznad podzemnih delova objekta i nadzemnih vodova i elisa vetroturbina, ne dostavlja se dokaz o rešenim imovinsko-pravnim odnosima, niti se za predmetno zemljište formira građevinska parcela, bez obzira na namenu zemljišta.\nInvestitor podnosi prijavu radova za ceo objekatodnosno za deo objekta.\nU slučaju da je priložen dokaz o odgovarajućem pravu na zemljištu iz člana 22. stav 2. tačka 7. ovog zakona, prijava radova se može podneti samo za deo objekta za koji je investitor dostavio dokaz o rešenim imovinsko-pravnim odnosima u skladu sa ovim zakonom i zakonom kojim je uređena izgradnja objekata. Investitor je dužan da do podnošenja zahteva za izdavanje upotrebne dozvole reši imovinsko – pravne odnose na nepokretnosti, kao i da u nadležnoj službi za katastar nepokretnosti sprovede upis postojanja odgovarajućeg prava na nepokretnosti.\nVI UKLANjANjE OBJEKATA\nAko je za potrebe izvođenja radova na objektu iz člana 2. ovog zakona potrebno sprovesti uklanjanje objekat izgrađen suprotno zakonu, kao dokaz o odgovarajućem imovinsko – pravnom osnovu za uklanjanje istog smatra se:\n3) saglasnost upravljača infrastrukture/vršioca komunalne delatnosti, ako objekat izgrađen suprotno zakonu predstavlja linijski infratrukturni objekat, odnosno objekat komunalne infrastrukture.\nVII PRIMENA MEĐUNARODNIH STANDARDA\nUslovi za upravljanje infrastrukturom i obavljanje usluga prevoza metroom\nNa postupak izdavanja sertifikata o bezbednosti za upravljanje infrastrukturom metroa shodno se primenjuje odredbe zakona kojim se uređuju pitanja bezbednost u železničkom saobraćaju.\nNačin i postupke održavanja pravni subjekt za upravljanje infrastrukturom metroa utvrđuje shodno odredbama zakona kojim se uređuju o bezbednost u železničkom saobraćaju a način zaštite infrastrukture metroa shodno odredbama zakona kojim se reguliše upravljanje železničkom infrastrukturom.\nNa radno vreme osoblja koje neposredno učestvuje u vršenju saobraćaja, unutrašnji nadzor, istraživanje nesreća i nezgoda i ograničavanje prava pristupa i kretanja shodno se primenjuju odredbe zakona kojima se uređuje bezbednost u železničkom saobraćaju\nVIII POSTUPAK JAVNE NABAVKE\nNa nabavke čiji je predmet izvođenje radova, pružanje usluge izrade i kontrole planske i tehničke dokumentacije ili pružanje usluge upravljanja projektom ili dela projekta, kao i stručnog nadzora nad izvođenjem radova i tehničke pregleda za projekte izgradnje i rekonstrukcije iz člana 2. ovog zakona primenjuje se otvoreni postupak propisan Zakonom o javnim nabavkama ("Službeni glasnik RS", broj 124/12, 14/15 i 68/15) osim ukoliko međunarodnim ugovorom nije drugačije određeno.\nU slučaju da se projekti izgradnje i rekonstrukcije iz člana 2. ovog zakona realizuju na osnovu međunarodnih ugovora i bilateralnih sporazuma, na postupak izbora izvođača radova, pružaoca usluge izrade i kontrole planske i tehničke dokumentacije ili pružaoca usluge upravljanja projektom ili dela projekta, kao i stručnog nadzora nad izvođenjem radova i tehničke pregleda za projekte izgradnje i rekonstrukcije primenjuju se pravila definisana tim ugovorima i sporazumima.\nU postupku javne nabavke iz člana 30. ovog zakona ispunjenost obaveznih i dodatnih uslova za učešće u postupku javne nabavke, dokazuje se dostavljanjem izjave kojom ponuđač pod punom materijalnom i krivičnom odgovornošću potvrđuje da ispunjava uslove.\nAko je ponuđač dostavio izjavu iz stava 1 ovog člana, naručilac može pre donošenja odluke o dodeli ugovora da od ponuđača čija je ponuda ocenjena kao najpovoljnija zatraži da dostavi kopiju zahtevanih dokaza o ispunjenosti uslova, a može i da zatraži na uvid original ili overenu kopiju svih ili pojedinih dokaza. Naručilac dokaze može da zatraži i od ostalih ponuđača.\nRok za podnošenje ponuda u postupku iz člana 30. ovog zakona ne može biti kraći od deset dana od dana objavljivanja poziva za podnošenje ponuda.\nPoziv za podnošenje ponuda za javne nabavke iz člana 30 ovog zakona objavljuju se i na internet stranici Naručioca, Portalu uprave za javnih nabavki i Portalu službenih glasila Republike Srbije i baza propisa.\nZahtev za zaštitu prava ne zadržava dalje aktivnosti naručioca u postupku iz člana 30. ovog zakona.\nNaručilac može odlučiti da za nabavke čiji je predmet izvođenje radova, pružanje usluge izrade i kontrole planske i tehničke dokumentacije ili pružanje usluge upravljanja projektom ili dela projekta, kao i stručnog nadzora nad izvođenjem radova i tehničke pregleda za projekte izgradnje i rekonstrukcije iz člana 2. ovog zakona, primeni i drugi postupak javne nabavke, ako su za to ispunjeni uslovi propisani Zakonom o javnim nabavkama.\nU slučaju iz stava 1. ovog člana ne primenjuju se odredbe Zakona o javnim nabavkama koje se odnose na plan nabavki, prethodno obaveštenje, način dokazivanja obaveznih i dodatnih uslova za učešće u postupku javne nabavke i pribavljanje mišljenja Uprave za javne nabavke o osnovanosti pregovaračkog postupka bez objavljivanja poziva za podnošenje ponuda.\nIspunjenost obaveznih i dodatnih uslova za učešće u postupku javne nabavke, može da se dokazuje na način propisan članom 30 ovog zakona.\nIX STRATEŠKI PARTNER\nIzuzetno od člana 30. stava 1. ovog zakona, a naročito u slučaju hitnosti i ugroženosti realizacije projekta iz člana 2. ovog zakona za koji je urađena prethodna studija opravdanosti sa generalnim projektom, Vlada može doneti odluku da se za projekat ili pojedine faze i aktivnosti projekata ne primenjuju propisi kojima se uređuje postupak javnih nabavki, već se na njih primenjuje poseban postupak za izbor starteškog partnera u cilju realizacije projekta od posebnog značaja za Republiku Srbiju (u daljem tekstu: Posebni postupak).\nPoseban postupak za izbor strateškog partnera iz stava 1 ovog člana, vrši se na način utvrđen ovim zakonom i podzakonskim aktom.\nU cilju izbora strateškog partnera iz člana 35, kao i zaključenja ugovora sa strateškim parternom Vlada obrazuje radnu grupu, na predlog Nadležnog organa (u daljem tekstu Radna grupa).\nUgovor iz stava 3. ovog člana naročito sadrži: vrednost usluga i radova, međusobna prava i obaveze ugovornih strana, način plaćanja, dinamiku izvođenja radova i plaćanja, posledice nepoštovanja utvrđene dinamike, način i faznost uvođenja u posao, izmenu radnog vremena u toku izvođenja radova na izgradnji u skladu sa utvrđenom dinamikom, kao i druga pitanja od značaja za realizaciju projekta iz člana 35 ovog zakona.\nU Posebnom postupku za izbor strateškog partnera iz člana 35 ovog zakona, Vlada donosi podzakonski akt kojim se propisuju opšti i posebni kriterijumi za izbor strateškog partnera, na način kojim se obezbeđuje načelo transparentrnosti postupka i načelo obezbeđivanja konkurencije, a na predlog Nadležnog organa\nOpšti i posebni kreterijumi iz stava 1. ovog člana se određuju u zavisnosti od predmeta i sadržine projekta.\nPodzakonski akt iz stava 1 ovog člana donosi se za svaki linijski infrastrukturni projekat iz člana 35. ovog zakona.\nPostupak izbora strateškog partnera Radna grupa Vlade sprovodi kroz postupak javnog prikupljanja ponuda kao postupak izbora koji obuhvata:\n3) Prijem, otvaranje prijava\nNakon usvajanja podzakonskog akta iz člana 37. ovog zakona, Radna grupa Vlade utvrđuje sadržinu Javnog poziva, donosi odluku o sadržini Javnog poziva i dostavlja ga Nadležnom organu u cilju pripreme i objavljivanja Javnog poziva na realizaciju.\n7) Način donošenja odluke o izboru\nObjavljivanje Javnog poziva se vrši u dnevnim novinama koji se distribuira na teritoriji Republike Srbije, na sajtu Nadležnog organa i sajtu e-Uprave.\nRok za podnošenje prijava ne može biti kraći od 21 dan od dana objavljivanja u dnevnim novinama koji se distribuiraju na teriotriji Republike Srbije.\nKriterijumi za izbor strateškog partnera za projekte izgradnje i rekonstrukcije iz člana 35 ovog zakona mogu biti opšti i posebni.\nRadna grupa Vlade vrši otvaranje prijava, pregled dostavljene dokumentacije, boduje kriterijume i predlaže Vladi da izvrši izbor strateškog partnera.\nO postupku prijema, otvaranja i ocene prijava Radna grupa Vlade vodi zapisnik i sačinjava Izveštaj o sprovedenom postupku.\nPrijem i otvaranje prijava\nPo prijemu sve prijave se dostavljaju Radnoj grupi Vlade neotvorene.\nRadna grupa Vlade utvrđuje blagovremenost pristiglih prijava.\nRadna grupa Vlade otvara blagovremene prijave na javnom otvaranju ponuda o čemu vodi zapisnik. Na javnom otvaranju ponuda mora biti prisutna većina članova Radne grupe.\nIzveštaj o sprovedenom postupku\nRadna grupa Vlade prvo utvrđuje ispunjenost opštih kriterijuma. Prijave koje ne ispunjavaju opšte kriterijume ne uzimaju se u dalje razmatranje.\nRadna grupa Vlade boduje samo prijave koje ispunjavaju opšte kriterijume.\nRadna grupa Vlade može odlučivati ako je prisutna većina od ukupnog broja članova.\nRadna grupa Vlade donosi odluke većinom glasova ukupnog broja članova.\nNačin rada, prava i obaveze predsednika, zamenika predsednika i članova Radne grupe i druga pitanja od značaja za rad Radne grupe utvrđuje se Poslovnikom o radu.\nDostavljanje predloga o izboru i izbor\nRadna grupa Vlade uz predlog za izbor strateškog pratnera Vladi dostavlja i izveštaj o sprovedenom postupku u skladu sa ovim zakonom, podazkonskim aktom i Javnim pozivom.\nIzveštaj o sprovedenom postupku se sačinjava na osnovu zapisnika o prijemu i otvaranju i oceni prijava Radne grupe Vlade.\nUz izveštaj o sprovedenom postupku Radna grupa Vlade dostavlja Vladi i predlog odluke o izboru strateškog partnera ili predlog odluke o obustavi postupka, sa izveštajem iz st. 3 i 4 ovog člana.\nPo prijemu predloga odluke Radne grupe Vlade, Vlada donosi odluku o izboru strateškog partnera ili donosi odluku o obustavi postupka.\nNakon što Vlada donese odluku o izboru strateškog partnera, Radna grupa Vlade sa izabranim strateškim partnerom pregovara o elementima ugovora, na osnovu platforme o pregovorima koje donosi Vlada.\nNepostupanje sudija u rokovima za donošenje odluka koji su određeni ovim zakonom predstavlja disciplinski prekršaj sudije.


Banqup | Početna strana\nBanqup za računovođe\nŠta je Banqup?\nBanqup - rešenje za elektronske fakture za preduzetnike\nNajpametniji način za kreiranje i slanje faktura, evidentiranje ulaznih i izlaznih dokumenata i upravljanje administracijom.\nREŠENJE ZA FAKTURISANJE\nKreiranje i slanje izlaznih faktura nikada nije bilo lakše\nNaše rešenje za fakturisanje je osmišljeno da omogući kompanijama jednostavno i precizno kreiranje izlaznih faktura.\nNapravite novu elektronsku fakturu za manje od 60 sekundi\nDetaljan pregled svih elektronskih faktura i njihovih statusa\nPruža jednostavno arhiviranje plaćenih faktura\nOtkrijte naše rešenje za fakturisanje\nAdministracija nikada nije bila jednostavnija\nPored kreiranja i slanja faktura, naša platforma vam omogućava da lako upravljate ulaznim fakturama, kao i drugim (neﬁnansijskim) dokumentima i administrativnim zadacima.\nPrimajte ulazne fakture direktno na Banqup\nImajte jasan pregled svih klijenata i dobavljača, ulaznih i izlaznih faktura i toka gotovine.\nSigurno i bezbedno čuvajte važna (nefinansijska) dokumenta\nOtkrijte naše administrativno rešenje\nSmanjite teret administracije\nRazlikujemo se po tome što težimo smanjenju papirologije za mala i srednja preduzeća, samozaposlene i frilensere. Naše rešenje vam omogućava da kreirate, primate, pregledavate, obrađujete, arhivirate i pretražujete sve ulazne i\nizlazne fakture, pored neﬁnasijske dokumentacije,\ni sve to na istoj platformi. Ona štedi vaše dragoceno vreme koje možete da uložite u svoje poslovanje.\nVaš ﬁnansijski položaj igra važnu ulogu u vođenju zdravog poslovanja. Zahvaljujući našem rešenju,\nsvoj ﬁnansijski status možete da pregledate u realnom vremenu. Uz pomoć platforme Banqup, vodite računa\no ulaznim i izlaznim fakturama, lako analizirajte prihod od prodaje i pravite pravovremena prilagođavanja\nNaše rešenje je jednostavno i brzo za podešavanje. Osigurava pristup i korišćenje platforme\nBanqup s lakoćom. Završite proces registracije i počnite da pripremate prodajne fakture, skenirate račune, arhivirate dokumenta i još mnogo toga.\nVaš nalog će odmah biti dostupan na pametnom telefonu, tabletu i računaru.\nNajveća evropska integrisana mreža za fakturisanje Banqup uspostavlja saradnju sa mts-om\nPosredstvom mts-ovog sajta oblaci.rs, domaći privredni subjekti su u prilici da se upoznaju s naprednom platformom za elektronsko fakturisanje i upravljanje administracijom Banqup. U pitanju je digitalna platforma koji olakšava poslovanje, te jednostavno i brzo u svakodnevni rad uvodi eFakture kao najbolji i najefikasniji način vođenja savremenog biznisa.\nRešenje broj jedan za vas i vašeg računovođu\nPovezivanjem platforme Banqup sa računovođom, sve neophodne fakture i dokumenta biće isporučena digitalno. Vi odlučujete koja će dokumenta primiti vaš računovođa i Banqup će ih automatski poslati. Na ovaj način više ne morate ručno da kreirate ili skenirate fakture, a vaš računovođa će sve brže obraditi kako bi vas bolje posavetovao.\nPovežite se sa svojim računovođom\nJasan pregled statusa primljenih i poslatih faktura\nViše ne gubite vreme na razvrstavanju gomila papira\nDobijate više vremena za sebe\nIsprobajte Banqup odmah\nNe čekajte više - digitalizacija vaše administracije i fakturisanje može da počne odmah našom besplatnom uslugom!\nŠta je Banqup


Finansijska pomoć nezaposlenoj porodilji | Bebo\nFinansijska pomoć nezaposlenoj porodilji\nKoji su uslovi za dodeljivanje finansijske pomoći od strane države?\nKoliki je iznos finansijske pomoći na lokalnom nivou?\nNaknada sa biroa za nezaposlene porodilje\nDa bi se pomoglo porodiljama koje nisu u radnom odnosu, država i mnoge lokalne samouprave su omogućile određene finansije stimulanse. U ovom članku ćete saznati više o uslovima koje porodilja mora da zadovolji da bi mogla da ostvari pravo na finansijsku pomoć, kao i način na koji se to pravo ostvaruje.\nMaterijalna pomoć može doći iz dva izvora: državnog i lokalnog (opštinskog). Državna pomoć (roditeljski dodatak) je dostupna svima koji zadovoljavaju uslove, bez obzira na kojoj opštini u Srbiji žive, dok pomoć koja se dodeljuje od strane pojedinih opština zavisi pre svega od uslova koje propiše određena opština. Zato je neophodno da se o finansijskoj pomoći koja se dodeljuje na lokalnom nivou informišete u jedinici lokalne samouprave zadužene za dodeljivanje pomoći.\nTrudnice i porodilje koje su nezaposlene i žive sa primanjima koja su niža od novčane socijalne pomoći mogu konkurisati za dobijanje novčane naknade koju obezbeđuje Ministarstvo za rad i socijalna pitanja. U pitanju je vrsta socijalne pomoći koja se dodeljuje materijalno ugroženim građanima.\nOsnovni uslovi za dobijanje ove vrste pomoći jesu da su mesečna primanja u domaćinstvu manja od mesečnog iznosa socijalne pomoći, kao i da niko u domaćinstvu trudnice (porodilje) nema imovinu osim one u kojoj živi i zadovoljava svoje stambene potrebe.Tek kada su ovi uslovi ispunjeni, trudnica (porodilja) dobija mogućnost da konkuriše za finansijsku pomoć koju dodeljuje država.\nIznos koji se dobija zavisi od toga da li su ostali članovi domaćinstva sposobni za rad, i drugih okolnosti.\nKoliki je iznos finansijske pomoći nezaposlenoj porodilji na lokalnom nivou?\nPojedine lokalne samouprave obezbeđuju posebnu vrstu naknade za nezaposlene trudnice. U nekim opštinama i gradovima je reč o jednokratnoj novčanoj pomoći, dok se drugim finansijska pomoć isplaćuje mesečno do detetove prve ili druge godine života.\nU Beogradu nezaposlene porodilje imaju pravo na novčanu naknadu u iznosu od 25.000 dinara, ali samo u slučaju ako sveukupna mesečna primanja supružnika ili partnera kada se podele na broj članova domaćinstva (roditelji i deca, uključujući i novorođenče) ne prelaze 10.000 dinara. Osim toga, svaka porodilja u Beogradu dobija 10.000 dinara, tako da ona koja je nazaposlena može da dobije ukupno 35.000 dinara.\nU Vojvodini se roditeljima isplaćuje mesečna novčana pomoć za treće dete u iznosu od 12.000 do navršene druge godine života.\nU opštini Jagodina, nezaposlene trudnice i porodilje dobijaju finansijsku pomoć od 12.000 dinara mesečno. Osim toga, stanovnici Jagodine dobijaju i jednokratnu pomoć u iznosu od 200 eura u dinarskoj protivvrednosti, za svako novorođenče. Trudnice prava ostvaraju do termina porođaja, a porodilje do navršenih 12 meseci deteta.\nU opštini Kragujevac, nezaposlene porodilje mogu da računaju na mesečnu naknadu u iznosu od 20.000 dinara, koju će dobijati sve dok dete ne napuni godinu dana. Pored toga sve porodilje dobijaju od grada jednokratan iznos od 30.000 dinara, kao novčanu pomoć za prvo dete. Za rođenje blizanaca, trojki i četvorki grad takođe obezbeđuje socijalnu pomoć.\nU opštini Valjevo mesečna naknada za nezaposlene trudnice iznosi 10.000 dinara mesečno do detetovih navršenih 12 meseci života.\nU opštini Bor se nezaposlenim trudnicama takođe isplaćuje finansija pomoć do detetove prve godine života a iznosi 15.000 dinara mesečno. Za rođenje prvog deteta svi roditelji dobijaju jednokratno 25.000 dinara, za drugo 40.000, a za treće i četvrto po 70.000 dinara.\nU opštini Niš, nezaposlenoj porodilji se jednokratno isplaćuje pomoć u iznosu od 50.000 dinara. Jednokratna pomoć koja se isplaćuje svim porodiljama, bile one zaposlene ili ne, iznosi 20.000 dinara i dobija se samo za prvorođeno dete. U Nišu roditelji mogu da računaju i na dodatna finansiranja kada su u pitanju dupli blizinaci, trojke i četvorke.\nNezaposlene porodilje u Kruševcu dobijaju iznos od 40.000 dinara podeljen u dve jednake rate. Inače, roditelji svakog novorođenčeta dobijaju poklon čestitku u iznosu od 5.000 dinara.\nGornji Milanovac ne isplaćuje posebna sredstva za nezaposlene mame, ali su zato gradska davanja za sve porodilje visoka. Građani Gornjeg Milanovca za prvo i drugo dete dobijaju čak 60.000 dinara, od kojih se 30.000 isplaćuje jednokratno, a ostatak podeljen na 6 rata. Za treće, četvrto i svako naredno se dobija 100.000 dinara, od kojih 70.000 jednokratno, a 30.000 podeljeno na rate.\nU opštini Knjaževac nezaposlene majke trećeg, četvrtog i petog deteta mogu da računaju na 20.000 dinara mesečno sve do navršene druge godine deteta, što je ukupan iznos pomoći od 480.000 dinara. Osim toga sve porodice imaju pravo na novčanu pomoć za svako rođeno dete koja se kreće od 35.000 do 100.000 dinara u zavisnosti od toga koje je dete po redosledu rođenja.\nLeskovac isplaćuje 20.000 dinara jednokratno nezaposlenim porodiljama, dok zaposlene dobijaju upola manje.\nU Somboru nezaposlene porodilje mogu da računaju na jednokratnu pomoć grada u iznosu od 50.000 dinara.\nGrad Užice isplaćuje 30.000 dinara svim nezaposlenim porodiljama, jednokratno.\nPored obaveznog prebivališta na teritoriji lokalne samouprave gde trudnica, odnosno porodilja konkuriše za pomoć, potrebno je da se dostave i dokumenta koja potvrđuju da je trudnica nezaposlena. Moguće je da pojedine lokalne samouprave zatraže i dodatnu dokumentaciju.\nMnoge druge opštine u Srbiji imaju različite programe novčane podrške nezaposlenim trudnicama, pa je najbolje o ovome se raspitati u opštini vašeg prebivališta.\nNaknada sa biroa za nezaposlene trudnice\nTrudnice koje nisu bile zaposlene najmanje godinu dana u kontinuitetu (bez prekida) ne mogu ostvariti pravo na isplatu novčane naknade preko Nacionalne službe za zapošljavanje. Međutim, ukoliko je trudnica bila u radnom odnosu najmanje 12 meseci, a potom je ostala bez posla, može konkurisati za ovu vrstu pomoći.\nIznos novčane naknade koja se isplaćuje preko Nacionalne službe za zapošljavanje utvrđuje se prema republičkom proseku i ne može iznositi manje od proseka minimalne mesečne zarade u proteklih 12 meseci od trenutka podnošenja zahteva za nadoknadu. Isplata novčane naknade traje 3 meseca. U slučaju da je trudnica ostala bez posla neposredno pred porođaj (usled zatvaranja firme), isplata naknade se produžava za vreme trajanja porodiljskog i bolovanja radi nege deteta. U drugim slučajevima, naknada sa biroa se ne isplaćuje za vreme trajanja porodiljskog i odstustva radi nege deteta.\nPrilikom podnošenja zahteva za ostvarivanje prava na ovu vrstu finansijske pomoći nezaposlenoj trudnici potrebno je da imate dokaz o prestanku radnog odnosa (rešenje o raskidu ugovora o radu ili isteku ugovora o radu, ukoliko je ugovor bio na određeno vreme) i dokaz da su uplaćivani porezi i doprinosi.\nTrudnoća Roditeljstvo finansijska pomoć pomoć države roditeljski dodatak\nDa li vaša porodica ispunjava uslove za dobijanje dečjeg dodatka?\nKoju vrstu finansijske dobijate kada postanete majka\nMožda ih ne možete sprečiti prirodnim putem, ali ih definitivno možete ublažiti.\nŠta obaviti pre odlaska u porodilište?\nPar saveta na osnovu iskustva drugih mama će vam veoma značiti.


džez festival - Dnevni list Danas\nPočetna » džez festival\nFestival „Rođendan džeza“ održaće se po četrnaesti put za redom u Klubu Akademije 28, u periodu od 26. do 29. februara.\nMiloš Miša Krstić – dobitnik nagrade Džez festivala Nišville za zivotno delo\nProslavljeni džez pijanista, kompozitor, aranžer, pedagog, džez promoter, istoričar i esejista Miloš – Miša Krstić, dobitnik je nagrade za životno delo koju „Nišville jazz festival“ tradicionalno dodeljuje najistaknitijim srpskim muzičarima, saopštili su danas organizatori festivala.\nU susret Novosadskom džez festivalu, 21. po redu, čiji će glavni koncertni program biti održan od 14. do 16. novembra u Srpskom narodnom pozorištu, u klubu „Tribina mladih“ Kulturnog centra Novog Sada, održana je konferencija za novinare.\nPiše: G.Nonin 31. 10. 2019.\nDžez između svetova\nU svom 35. izdanju, Beogradski džez festival sondira putanje savremenog džez izraza, i to kako one koje u najnovije doba ispisuju velikani ovog žanra, tako i one kočoperno sveže, delikatesne, prefinjene a žestoke, što nam ih donose sasvim nova imena sa sve živopisnije džez scene između različitih svetova.\nPiše: Zorica Kojić 28. 10. 2019.\nSvetska muzička senzacija DžezRauš big bend na džez festivalu u Kragujevcu\nDvadesti „Internacionalni džez festival u Kragujevcu“ (IJFK) održava se od 24. do 26. oktobra, a povodom velikog jubileja, organizatori spremaju posebno izdanje festivala.\nInternacionalni džez festivala „JazIbar“ deveti put u Kraljevu\nU Kulturnom centru „Ribnica“ u Kraljevu, današnom konferencijom za štampu najavljen je IX Internacionalni džez festival „Jazzibar“ koji počinje sutra, 13. septembra u 20 časova, i traje dva dana.\nPiše: Z. Nikolić 12. 9. 2019.\nPiše: Z. Miladinović 19. 8. 2019.\nNisville u Toponici 7. avgusta\nNa konferenciji za novinare Nišvil džez festivala (Nišville) 7. avgusta u 12 časova u Tvrđavi biće predstavljen humanitarni projekat „Nisville u Toponici“, ovogodišnja Striporama i učesnici druge večeri programa “Prijatelji Šabanu” na River strejdžu.\nPiše: Z. M. 7. 8. 2019.\nČetvrt veka Internacionalnog džez festivala Nišvil: A kuda sad?\nNakon 25 godina čestog poistovećivanja sa Kalimerom po pitanju podrške države Nišvilu, doživljavam sebe kao Spajdermena na vrhu zgrade niškog hotela „Ambasador“, sa njegovom hamletovskom dilemom: „A kuda sad – kad u blizini nema visoke zgrade, na putu ka 50. Nišvilu?“\nPiše: Zorica Miladinović 7. 8. 2019.\nNa početku 25. Nišvila – zaigranost sa Šekspirom\nU pozorištu se nešto desi ili se ne desi. U ovoj predstavi se desila neverovatna pozitivna energija čitave ekipe i naša zajednička zaigranost sa Šeksipirom. Zadovoljni smo, a na premijeri će nam faliti još samo malo sreće, rekao je Nikita Milivojević.\nPiše: Zorica Miladinović 1. 8. 2019.\nGent Jazz Festival: Bliski susret sa zvezdama džeza\nOsamnaesto izdanje Gent Jazz Festival u Belgiji, danas jednog od najpoznatijih muzičkih festivala u Evropi, proteklo je ove godine u znaku rekordne posete…\nPiše: Viktor Čikeš 20. 7. 2019.\nNikad više džeza, a manje sponzora\nOvogodišnji Nišvil je naobimniji, jer traje deset dana, na 20 stejževa, sa 300 programa i oko 1000 umetnika, a ima i do sada najjači džez lajnap, pošto na njemu nastupa najveći broj dobitnika Gremi nagrada i džezera koji su u svetskih Top 5.\nPiše: Zorica Miladinović 12. 7. 2019.\nDžipsi kingsi pomažu decentralizaciju kulture u Srbiji\nNije decentralizacija kada kulturni događaji iz Beograda, kojih je inače mnogo, dođu u takozvanu provinciju, već kada najbolje iz te provincije dođe u Beograd.\nPiše: Z. Miladinović 2. 12. 2018.\nNovi Sad: Sutra počinje džez festival\nU Srpskom narodnom pozorištu od danas pa do subote 17. novembra održava se glavni program 20. Novosadskog džez festivala.\nPiše: T. K. 14. 11. 2018.\nZavršno veče 34. Beogradskog džez festivala izvelo je na scenu Kombank dvorane svoje velike zvezde XXI veka, koje smo bili srećni da čujemo bar po jedanput u dvehiljaditim, a DŽoa Lovana čak i dva puta!\nPiše: Zorica Kojić 31. 10. 2018.\nProfesor Rićiardi apelovao je da bi uzbuna i vanredno stanje u Italiji zbog korone virusa morali da se stave na pra… https://t.co/oEoUmzaOAE\nDve trećine smrtnih slučajeva je zabeleženo u Evropi\nIluzija je da bilo ko može da bude zaštićen od zaraze korona virusom, poručila je zamenica direktora Klinike za inf… https://t.co/ndcH35ghqx


Republika / Putinovih 20 godina na čelu Rusije\nRusi obožavaju Putina\nŠef Ruskog centra za istraživanje javnog mnjenja Valerij Fjodorov rekao je, tokom okruglog stola na temu "Rusija: 20 godina promena", da je većina Rusa zadovoljna svojim životom. Tema nije odabrana slučajno, s obzirom na to da se ovih dana obeležava dve decenije otkako je tadašnji predsednik Boris Jeljcin podneo ostavku i imenovao Vladimira Putina za naslednika, do tada sasvim nepoznatog javnosti, a koji je od tada u dva mandata bio premijer, dok sada kao šef države takođe troši svoj drugi mandat.\nStatus Rusije, kao velike svetske sile, u ovom milenijumu priznaje čak i Zapad, pa se nedavno ova država našla na drugom mestu najmoćnijih zemalja na svetu, posle SAD, a ispred Kine. Eksperti smatraju da Putinova Rusija uz Kinu predstavlja pravog takmaca američkoj hegemoniji. SAD više nisu upadljivo nadmoćne, naročito ne u ekonomskom i vojnom aspektu.\nTOP PET STVARI KOJE JE URADIO ZA 20 GODINA\n- uzdigao iz pepela posrnulu zemlju\n- povratio uticaj u međunarodnoj sferi koji je nestao nakon raspada SSSR\n- sredio haos nasleđen od prethodnika Borisa Jeljcina\n- konsolidovao društvo\n- povećao životni standard građana\nMeđutim, najvažniji kriterijum za ocenu stanja u državi ostaje socijalno blagostanje samih građana. Društvena istraživanja pokazuju da je od 1999. značajno porastao broj Rusa koji su zadovoljni uslovima stanovanja, kvalitetom hrane, obrazovanjem i drugim materijalnim i nematerijalnim dobrima.\nPozivajući se na najnovije rezultate, Fjodorov navodi da je generalno zadovoljstvo Rusa njihovim životom poraslo 17 odsto u odnosu na 2000. godinu. Čak je 78 odsto i 73 odsto Rusa zadovoljno ishranom i životnim uslovima svojih porodica, dok je početkom 21. veka zadovoljnih bilo samo 41 i 61 odsto. Broj onih koji su zadovoljni slobodnim vremenom povećan je 12 procenata.\nOd Lenjina do Putina: Kako su ruski predsednici dočekivali Novu godinu?\nSovjetski i ruski lideri su Novu godinu dočekivali na različite načine. Vladimir Lenjin je voleo da radi za ove praznike jer su sovjetske vlasti ukinule Novu godinu, smatrajući jelku simbolom Božića. Josif Staljin nije favorizovao praznike koji nemaju veze sa komunističkom ideologijom, ali je kasnije i sam počeo da proslavlja. U vreme Nikite Hruščova postalo je moderno da se Nova godina dočekuje na poslu. Leonid Brežnjev je 1970. uveo tradiciju da se lider zemlje obraća naciji u ponoć, a toga se držao i poslednji lider SSSR Mihail Gorbačov. Za vreme Borisa Jeljcina novogodišnje govore držale su i estradne zvezde i komičari, a iz svog kabineta obraćao se i predsednik lično. Pošto je u novogodišnjoj noći 1999. prepustio funkciju Vladimiru Putinu, novi šef je prvi put građanima čestitao stojeći ispred Kremlja.\nNivoom obrazovanja zadovoljno je 81 odsto Rusa, dok je pre 20 godina takav stav imalo svega 57 odsto građana zemlje. Toliko Rusa je 2000. bilo zadovoljno svojim položajem u društvu, a danas je taj udeo porastao skoro jedan i po, dostigavši 80 procenata. Povećao se i broj onih koji su zadovoljni zdravljem, odnosom na poslu i finansijskom situacijom. Početkom 2000. samo 25 odsto Rusa je bilo srećno finansijskom situacijom, dok je danas ta brojka gotovo udvostručena (46 odsto).\n- Generalno, u poslednje dve decenije građani su postali zadovoljniji u svim sferama života - kaže Fjodorov.\nPutin uživa veliko poštovanje svih struktura ruskog društva\nRuski sociološki eksperti objašnjavaju da su se u poslednjih 20 godina Rusi prilagodili novoj političkoj realnosti, strahovi među ruskim stanovnicima su prilično smanjeni, iako određene brige i dalje postoje.\nGEOPOLITIČKE I ISTORIJSKE PROMENE RUSIJE\n- obuzdan terorizam u Čečeniji\n- zaustavljen totalni raspad države\n- počeo ogroman industrijski razvoj\n- vojska dobila savremenu tehniku i naoružanje\n- Krim se vratio u sastav zemlje\n- uspešno održane Zimske olimpijske igre u Sočiju (2014) i Svetsko prvenstvo u fudbalu (2018)\n- vojna operacija u Siriji pokazala da je Rusija povratila međunarodni autoritet i status svetske sile\n- Ako govorimo o prvim godinama vlasti Vladimira Putina, taj period, bez sumnje, možemo nazvati istorijom uspeha. Na nivou blagostanja građana to je pojava pozitivnih očekivanja, rast osećaja sigurnosti i bezbednosti, rast poverenja u vlast, oligarsi su se odvojili od vlasti i kod nas se pojavilo uverenje da je vlast nezavisna institucija koja deluje u interesu građana. Zabeležen je rast potrošnje i vrhunac podrške vlasti... Takođe, 2019. pokazuje porast socijalnog optimizma i možemo reći da je došlo do prilagođavanja novoj političkoj realnosti - kaže Viktor Poturemski, direktor za političku analizu Instituta za društveni marketing INSOMAR.\nSvet Rusi Vladimir Putin Nova godina Ekonomija Vlast sociolozi


PANTELIĆ PREUZEO KOKEZINU ULOGU: Direktor Super i Prve lige otkrio šta nas dalje čeka | Novosti.RS\nKakva će da bude dalja procedura otkrio je Dragomir Lazović, aktuelni predsednik Zajednice klubova Superlige i Prve lige Srbije.\n- Ostaje da se vidi da li će biti prevremeni izbori ili će Izvršni odbor FSS na sledećem sastanku predviđenom odmah po završetku prvog reprezentativnog ciklusa u ovoj godini odlučiti da Marko Pantelić dobije mandat i nastavi posao do izbora planiranih za 2023. Ono što je izvesno u ovom trenutku: svi sistemi unutar FS Srbije funkcionišu na visokom nivou, rekao bih 100 odsto - naglasio je Lazović za Sport Klub.\nDakle, u periodu kada „Orlovi“ budu vojevali sa Irskom, Portugalom i Azerbejdžanom u kvalifikacijama za SP u Kataru, vodeći ljudi FSS-a bi trebalo da donekle, možda i sasvim razbistre sliku o nastavku rada.\nDarko Lazović Marko Pantelić fudbal Fudbalski savez Srbije Slaviša Kokeza\nFUDBALER Totenhema Son Hjun Min i dalje je povređen i propustiće prijateljsku utakmicu Južne Koreje i Japana, saopštila je Južnokorejska federacija (KFA).\nPORTUGALCI OSLABLJENI: Pepe se povredio, ne igra protiv Srbije\nFUDBALER Porta Pepe propustiće zbog povrede prva tri meča Portugala u kvalifikacijama za Svetsko prvenstvo 2022, saopštio je danas tamošnji fudbalski savez.\nFUDBALERI Srbije počinju kvalifikacione mečeve za Svetsko prvenstvo 2022. godine. Prvi meč, igra se u sredu protiv Republike Irske.


Ono čega sam se ja najviše plašila je kako će mala podneti dane bez sike dok sam ja u porodilištu.\nMeđutim, nije se uopšte setila, s tim da sam je par meseci ranije navikla da ne zaspi na dojci, već sam je dojila bar pola sata pre spavanja, i posle je uspavljivala uz pesmu, priču.\nPosle tri meseca je ona sama rekla da je već velika, a da bata treba da raste još puno, pa će dati bati i njenu siku Tako je prestala, sama od sebe, samo joj došlo jednog dana.\nKad smo došli iz porodilišta neko vreme (oko 2-3 nedelje) su me malo bolele bradavice kad je starija sikila, kad je beba onda nisu. Minimalno, ništa strašno, ne može da se poredi sa bolovima koje sam imala prvih nedelja kod prvog porođaja.


FSB u više akcija uhapsila 18 terorista\nFSB u više akcija uhapsila 18 terorista/video/\nFederalna služba bezbednosti (FSB) Rusije je presekla na teritoriji Vladimirovske oblasti i na teritoriji Moskve aktivnosti pristalica međunarodne terorističke organizacije, saopštila je pres-služba regionalne uprave FSB-a.\nTerorističku ćeliju su činili pripadnici jedne centralno-azijske republike, koji su uključeni u akcije privlačenja stanovnika Rusije u strukture međunarodne terorističke organizacije. Između ostalog, oni se bave pozivanjem na terorističke napade i njihovom organizacijom. Uhapšena su četiri stranca kojima su oduzeta sredstva za komunikaciju i drugi materijali.FSB uhapsila 14 osoba zbog finansiranja teroristaPripadnici FSB-a su u sedam regiona Rusije uhapsili 14 osoba koje su umešane u finansiranje terorističke organizacije „Hajat Tahrir aš-Šam“ (zabranjena u Rusiji), navodi se u saopštenju centralne pres službe FSB-a.Protiv petorice uhapšenih je pokrenut krivični postupak zbog učešća u terorizmu.„Tahrir el Šam“ je jedna od glavnih radikalnih islamističkih organizacija, koja je učestvovala u građanskom ratu u Siriji. Formirana je 2017. godine na bazi terorističke grupe „Front al Nusra“, takođe zabranjene u Rusiji.\nrusija, fsb, teroristi, rusija – društvo, društvo\nFederalna služba bezbednosti (FSB) Rusije osujetila je na teritoriji Vladimirovske oblasti i na teritoriji Moskve aktivnosti pristalica međunarodne terorističke organizacije, saopštila je pres-služba regionalne uprave FSB-a.\n„FSB Rusije za Vladimirovsku oblast je zajedno sa saradnicima centralne službe ministarstva na teritoriji regiona i grada Moskve otkrila i presekla aktivnosti pristalica međunarodne terorističke organizacije ‘Katiba Tauhid val-Džihad’ (organizacija zabranjena u Rusiji)“, navodi se u saopštenju.\nTerorističku ćeliju su činili pripadnici jedne centralno-azijske republike, koji su uključeni u akcije privlačenja stanovnika Rusije u strukture međunarodne terorističke organizacije. Između ostalog, oni se bave pozivanjem na terorističke napade i njihovom organizacijom. Uhapšena su četiri stranca kojima su oduzeta sredstva za komunikaciju i drugi materijali.\nFSB uhapsila 14 osoba zbog finansiranja terorista\nPripadnici FSB-a su u sedam regiona Rusije uhapsili 14 osoba koje su umešane u finansiranje terorističke organizacije „Hajat Tahrir aš-Šam“ (zabranjena u Rusiji), navodi se u saopštenju centralne pres službe FSB-a.\n„FSB je Moskvi, republici Dagestan, Habarovskom kraju, Kurganskoj, Penzenskoj, Uljanovskoj i Samarskoj oblasti uhapsila lica koja su umešana u finansiranje međunarodne terorističke organizacije ‘Hajat Tahrir aš-Šam’ koja je zabranjena u Rusiji, a koja je aktivna na teritoriji Sirije“, piše u saopštenju.\nProtiv petorice uhapšenih je pokrenut krivični postupak zbog učešća u terorizmu.\nRazbijena ćelija „Partije islamskog oslobođenja“: Ruske službe uhapsile terorističke vođe\n4 Oktobar, 10:20


Najava nadzorne misije Svjetske Banke - Federalna uprava za geodetske i imovinsko-pravne poslove\nProjektni tim Svjetske Banke će u okviru redovne nadzorne misije održati sastanke sa predstavnicima institucija zemljišne administracije Bosne i Hercegovine u periodu od 6.-15. 10.2020. godine a sve u svrhu procjene napretka realizacije Projekta registracije nekretnina. Uslijed pandemije Covid-19 oboljenja i stalnih ograničenja putovanja i kontinuiranih mjera socijalne distance sastanci će biti održani putem online platformi za komunikaciju.\nPredstavnici Federalne uprave za geodetske i imovinsko-pravne poslove i Republičke uprave za geodetske i imovinsko-pravne poslove Republike Srpske će predstaviti dosadašnje aktivnosti implementirane u okviru tekućeg projekta a razgovarati će se i o uticaju pandemije Covid-19 na provedbu projektnih aktivnosti.\nTokom nadzorne misije će biti predstavljene aktivnosti i opseg zadataka u sklopu novog projektnog perioda za koje je osigurano dodatno finansiranje, a za koji se očekuje efektivnost i početak implementacije nakon sprovođenja domaćih procedura odobravanja od strane nadležnih institucija.


Đurić: Nezaposlenost najveći neprijatelj opstanka Srba na KiM-u | KoSSev\nĐurić: Nezaposlenost najveći neprijatelj opstanka Srba na KiM-u\nUtorak 01. mart 2016, 16:01\nDirektor Kancelarije za Kosovo i Metohiju, Marko Đurić, izjavio je da je nezaposlenost najveći neprijatelj opstanka Srba na KIM-u, kao i u drugim delovima zemlje i da je zbog toga početak godine preduzetništva u Srbiji, danas obeležen posetom fabrici otkovaka "Lola Fot" u Lešku, koja je primer borbe protiv nezaposlenosti.\nĐurić je istakao da je Zavod "Ivo Lola Ribar" u Lešku u protekloj godini, uz podršku Vlade Srbije, uvećao svoju proizvodnju za 12 posto i da radi u dve smene, po čemu je među retkima u Srbiji.\nĐurić je istakao da će država nastaviti da pomaže rad ove fabrike.\n"Zavod 'Ivo Lola Ribar' u Lešku za nas jeste primer borbe protiv nezaposlenosti, primer time što 180 ljudi bez ijednog dinara državne pomoći, pošto ova fabrika i redovno izmiruje obaveze prema državi - hrani svoje porodice," podvukao je Đurić.\n"Mi ćemo u narednom periodu nastaviti da pomažemo ovu fabriku uvezujući je sa privrednim subjektima širom naše zemlje i pomažući joj da dođe i do inostranih tržišta," kazao je on.\nDirektor Kancelarije za KiM je podvukao da je nezaposlenost najveći neprijatelj opstanka Srba na KIM-u, i u drugim delovima zemlje.\n"Zbog toga početak godine preduzetništva obeležavamo u jednoj uspešnoj fabrici, podsećajući na to da je Vlada Srbije pokrenula jednu inicijativu koja ima za cilj da, kroz program 'Region uspeha', omogući preduzetnim ljudima da i sami pokreću svoju proizvodnju, te se nadamo da će u budućnosti kooperanti ove fabrike biti i privatnici iz ovog kraja koji mislim da mogu mnogo da doprinesu u finalnoj proizvodnji," rekao je Đurić.\nĐurić je podsetio da je Kancelarija za KiM pomogla da Zavod "Ivo Lola Ribar" ponovo pokrene proizvodnju i stane na noge i da fabrika danas posluje potpuno samostalno, samoodrživo i da bez državnih subvencija, plaća državi sve poreze i upošljava ljude.\nDirektor Kancelarije za KiM je naglasio da je uspeh Zavoda "Ivo Lola Ribar" još veći ako se uzmu u obzir administrativne i birokratske prepreke koje su nametnule privremene institucije u Prištini i neophodnost da se rukovodstvo i radnici fabrike snalaze za transfer sirovina i finalnih proizvoda.\nOn je naglasio da je fabrika "Ivo Lola Ribar" vlasništvo radnika i Republike Srbije.\n"Nema nikakve sumnje da je svojinska struktura ovde potpuno jasna. Ova fabrika je vlasništvu Republike Srbije i radnika koji ovde proizvode. Kada je reč o budućnosti ove fabrike, isključivo možemo govoriti o rešenjima zasnovanim na ovim polaznim osnovama. Ono što ne pripada Prištini, Priština ne može time ni da raspolaže," podvukao je Đurić.\nJevremović: Puna saradnja sa Kancelarijom za KiM\nDirektor fabrike "Lola Fot" u Lešku, Prvica Jevremović, zahvalio je Đuriću na poseti, kao i Kancelariji za KiM na saradnji kada je u pitanju funkcionisanje ove firme.\n"U prethodnom periodu fabrika je imala punu saradnju sa Kancelarijom za KiM za pokretanje i unapređenje proizvodnje. Razgovarali smo i o tekućoj problematici fabrike gde smo naišli na puno razumevanje, da će to biti uzeto u obzir, da nam se reše gorući problemi koji nas opterećuju zarad funkcionisanja fabrike, da radimo, povećavamo obim proizvodnje, proširimo kapacitete.…Imali su potpuno razumevanje za naše zahteve," rekao je Jevremović.\nFabrika otkovaka "Lola Fot" iz Leška, osnovana 1984. godine kao ogranak "Lola Sistema Beograd", specijalizovana je fabrika za proizvodnju rezervnih delova na bazi otkovaka od čelika.\nTrenutno upošljava oko 180 radnika i svoje proizvode, koji se koriste u mašinogradnji, brodogradnji, elektroprivredi, rudarstvu, automobilskoj i drvnoj industriji, proizvodi i plasira najviše za potrebe preduzeća u centralnoj Srbiji, poput "Agromehanike" iz Boljevaca, "Prve petoletke" iz Trstenika, rudarskih basena Kolubara i Bor.\nKancelarija za KiM u proteklom periodu pružila je podršku preduzeću "Lola Fot" u vezi sa pokretanjem proizvodnje u većem kapacitetu i saradnjom sa javnim preduzećem "Metohija" radi plasmana robe i nabavke repromaterijala.


OPEK: Smanjena proizvodnja nafte, ali SAD pumpaju više | Kamatica\nPočetna > vest > OPEK: Smanjena proizvodnja nafte, ali SAD pumpaju više\nOPEK: Smanjena proizvodnja nafte, ali SAD pumpaju više\nBEČ, 12. aprila (Tanjug) - U svetu je prošlog meseca proizvedeno ukupno 95,82 miliona barela nafte dnevno, što je za 230.000 barela manje u odnosu na februar, prema danas objavljenom mesečnom izveštaju Organizacija zemalja izvoznica nafte (OPEK).\tAmeričke kompanije, međutim, proizvode više, što, kako ocenjuje agencija Frans pres, ugrožava napore OPEK-a u borbi protiv prekomerne globalne ponude.\nProizvodnja unutar samih članica OPEK-a, koje učestvuju sa oko jednom trećinom u ukupnoj svetskoj proizvodnji "crnog zlata", pala je za 153.000 barela dnevno, na 31,93 miliona barela dnevno.\nTo je ispod cilja zacrtanog sporazumom o rezanju proizvodnje između članica i nečlanica OPEK-a, koji je 1. januara ove godine stupio na snagu na rok od šest meseci.\nTa inicijativa je, kako navodi AFP, pomogla oporavku globalnih cena nafte, dok su se američki proizvođači ponovo vratili na tržište jer opet mogu da posluju profitabilno.\n"To znači da će se ukupna proizvodnja zemalja izvan OPEK-a, koja je prošle godine pala na 57,32 miliona barela dnevno, verovatno ove godine oporaviti na 57,89 miliona barela dnevno, što bi predstavljalo rast od 580.000 barele dnevno", poručuju iz naftnog kartela.\nNedavno su se pojavile i spekulacije da će OPEK, predvođen Saudijskom Arabijom, produžiti trajanje dogovora o smanjenju proizvodnje za još šest meseci.


► PKS: Na sajmu hrane u Moskvi 12 kompanija iz Srbije\nPrivredna komora Srbije (PKS) najavila je danas da će se 12 domaćih proizvođača hrane - sireva i mlečnih proizvoda, mesnih prerađevina, prerađenog voća i povrća, sokova i vina predstaviti u Moskvi, na jednoj od najvećih međunarodnih sajamskih izložbi prehrambene industrije u svetu "Prodekspo", koji se održava od 11. do 15. februara.\nPKS i Razvojna agencija Srbije, uz podršku Programa Ujedinjenih nacija za razvoj u Srbiji u okviru Projekta "Pomoć za trgovinu – podrška proizvodnim kapacitetima u poljoprivrednom sektoru", organizovaće nastup 12 srpskih kompanija u okviru Nacionalnog paviljona Srbije, navedeno je u saopštenju.\nOve godine, u okviru Nacionalnog paviljona Srbije proizvodni program će predstaviti: Mlekara Šabac, PIK Bečej, "Zlatiborac" Mačkat, "Megle" Kragujevac, ITN Grupa Beograd, Mitros Flajšvaren Sremska Mitrovica, "Toplički vinogradi" Prokuplje, "Master Fruts" Beograd, "Fruvita" Beograd, "Inter Fud 60" Čačak, "Mundorama" Beograd, Mlekara Ub.\n"Prodekspo" je jedna od najvećih i najznačajnijih specijalizovanih izložbi prehrambene industrije, u okviru koje se organizuju poslovni susreti proizvođača i izvoznika, kao i distributera i predstavnika vodećih maloprodajnih trgovinskih lanaca.\nIz PKS ističu da tradicionalno učešće na jednoj od najuglednijih međunarodnih izložbi prehrambenih proizvoda direktno doprinosi kvalitetnijoj promociji proizvodnih programa kompanija, upoznavanju sa najnovijim svetskim trendovima, poslovnim partnerima i konkurencijom, postizanju dogovora o novim izvoznim poslovima, kvalitetnijem pozicioniranju srpskih brendova i ukupnom povećanju izvoza.\nPodseća se i da je Ruska Federacija treći trgovinski partner Srbije.\nUkupna bilateralna trgovinska razmena u 2018. dostigla je oko tri milijarde dolara uz rast od 18,5 odsto, od čega je više od milijardu dolara izvoz Srbije.


NIN: Privatizacija Komercijalne banke uz nerealna očekivanja - Biznis i Finansije\nHome\tVestiEkonomija\tNIN: Privatizacija Komercijalne banke uz nerealna očekivanja\nTaj nedeljnik podseća da su u trci za Komercijalnu banku ostala samo četiri igrača, tri banke – austrijska Rajfajzen, slovenačka NLB i srpska AIK banka, i američki investicioni fond Riplvud advajzers.\n„Ako je zaista rešena da proda Komercijalnu, problem za Vladu Srbije moglo bi da bude podgrevanje nerealnih očekivanja“, piše NIN i ukazuje da niko u Vladi ne strahuje da bi to mogao biti račun bez krčmara, i da „oprez nalaže da se ražanj ne šilji dok je zec još u šumi“. Ovaj nedeljnik navodi da je Evropska komisija NLB banci, zbog velikog udela rizičnih kredita, još 2013. nametnula brojna ograničenja. Jedno od njih je da, ako do tada ne bude privatizovana, mora najkasnije do kraja 2019. da proda sve firme-ćerke, a najveća slovenačka banka još traži kupca za NLB Vita osiguranje, u kojem ima 50 odsto vlasništva, sa malim šansama da kupoprodajna transakcija bude završena do sredine 2020.\n„Po nekim tumačenjima to znači da NLB pre toga ne bi smela da učestvuje na bilo kakvom tenderu, pa ni za Komercijalnu banku“, piše NIN.\nDodaje se da „nije beznačajno ni to što je u aprilu prošle godine Evopska komisija pokrenula postupak zbog sumnje da je vlada u Ljubljani, suprotno pravilima EU, finansijski pomogla NLB-u sa čak 1,6 milijardi evra“.\n„Planove NLB-a za širenje u Srbiji mogla bi da poremeti i eventualna tužba akcionara. Slovenačka država je u novembru 2018. kroz inicijalnu javnu ponudu prodala 59 odsto akcija NLB-a za 609 miliona evra, što je bio deo zahteva EK, da se udeo države do kraja ove godine smanji na 25 odsto plus jednu akciju NBL-a“, piše NIN.\nSvetski dug do kraja godine premašiće 255.000 milijardi dolara